“Саховат” гуруҳи – ўксик қалбларга қувонч улашувчи яхшилар жамоаси\nЖамият 17:42 / 26.05.2018 21873\nСаховат – биргина шу хислат сабаб қанчадан қанча нигоҳларнинг қувончга тўлиши, дард билан курашган инсонларнинг шифо топиши, ҳаёт йўлларида йиқилган ожизларнинг оёққа туриши каби эзгу воқеалар кўз олдимизга келади. Бу хайрли ишларнинг ташаббускорлари, ижрочиларини барчамиз биламиз. Улар саховатпеша, Яратган розилигига астойдил бел боғлаган, қалби тоза юртдошларимиз - “Саховат” гуруҳининг фаоллари.\nБугун сизларга кўплаб хайрли ишлари билан халқ тилига тушган, қалблардан жой олган мазкур гуруҳ ҳақида гапирмоқчимиз. Улар билан эҳтиёжманд оилаларга рўзғорлари учун озиқ-овқат маҳсулотлари тарқатишаётган вақтда учрашдик. Бу гуруҳнинг аъзолари бир-бирига бегона бўлса-да, яхшилик қилиш хислати уларни бирлаштириб турибди. Биз гуруҳ сардорларини суҳбатга чорладик.\n- Ассалому алайкум. Кам таъминланган, муҳтож оилаларнинг рўзғорларига зарур озиқ-овқат тарқатиш фаолиятимизнинг энг бошидан бошланган. Бошида 20та, кейин 50та, секин-секин бу рақамлар ошиб, ҳафта давомида 100тадан тарқатадиган бўлдик, - дейди гуруҳ сардорларидан бири Баҳром Алимов. – Тошкент шаҳар бўйича шу кунгача 800 га яқин хонадонга беғараз ёрдам кўрсатилди.\nРўйхатларни, асосан, маҳалла раислари, туман ҳокимиятларидан олинган маълумотлардан келиб чиқиб шакллантирдик. Рамазон ойи муносабати билан 600та кам таъминланган оила рўзғорига зарур маҳсулотлар тарқатишни мақсад қилганмиз. Ўтган ҳафта Зангиота туманига 200таси тарқатилди. Бу ҳафта Тошкент туманига 200та, кейинги ҳафта эса Қибрай туманига ҳам 200та тарқатилиши режалаштирилган.\nБаҳром Алимовнинг таъкидлашича, тарқатилаётган маҳсулотлар салкам 30 хил ассортиментдан иборат. Унда гўштдан тортиб нонгача, хуллас, рўзғор учун зарур бўладиган барча маҳсулотлар бор. Тарқатиш ҳаракатлари бир ҳафта олдин бошланади.\n- Телеграмдаги “Саховат” номли гуруҳимизга бир ҳафта олдин маълум қиламиз, гуруҳдаги кўнгиллилар ўз имкониятидан келиб чиқиб турли маҳсулотлар беришади. Бир ҳафта давомида уларни йиғиб борамиз, - дейди у.\n- Бир ногирон қиз яшайдиган уйни таъмирлаб бердик. Бундан ташқари, ҳозирда кўрлар жамияти ётоқхонасида қайта таъмирлаш ишлари олиб борилмоқда, – дейди гуруҳнинг яна бир сардори Нодир Абдуллажонов. – Вазирлар Маҳкамаси, Тошкент вилояти ҳамда Зангиота туман ҳокимияти кўмагида бизга ер ажратиб беришди. Тошкент фуқароси бўлган, ногирон ва уйсиз фуқароларга ўша ердан уй қуриб бермоқчимиз. Улар яхшилаб ўрганиб чиқилади, қариндош-уруғларидан тортиб бошқасигача. Ана шундан сўнг уларга уй қуриб берилади.\nБугун гуруҳ ўз олдига катта мақсадларни қўйган. Бу йўлда кўплар бир сафга жам бўлмоқда. Яратган эгам бу саховатпеша инсонлардан рози бўлсин. Хайрли амалларида ўзи мададкор бўлсин.\nМаълумот ўрнида: "Саховат" гуруҳига қўшилмоқчи бўлганлар учун гуруҳ сардори Нодир Абдуллажоновнинг телефон рақами: ++998909101110\n11:00 / 22.05.2020 65921


«Тонналаб гилослар сотилмай туриб қолди, пиёз нархи – 300 сўм» - Экспортчилар уюшмаси раиси - Zamin.uz\n«Тонналаб гилослар сотилмай туриб қолди, пиёз нархи – 300 сўм» - Экспортчилар уюшмаси раиси\nЭкспортчилар уюшмаси раиси Мухтор Умаров Kun.uz мухбирига берган интервьюсида айни пайтда мева-сабзавот бозоридаги иккита жиддий муаммо ҳақида гапирди. Уюшма раисининг айтишича, биринчи галда гилослар сотилмай қолиши натижасида кўриладиган катта миқдордаги зарарнинг олдини олиш зарур.\n«Ҳозирги долзарб муаммо – жуда катта миқдордаги гилосларимиз Россия бозорлари, Қозоғистон ва чегараолди ҳудудларида фураларга ортилган ҳолда туриб қолди. Бунга водийда ушбу меванинг 15 кунга кечикиб пишгани сабаб бўлди. Натижада анъанавий бозорларга киришимизда қийинчилик келиб чиқди. Яъни кеч ҳаракат бошлаганимиз оқибатида рақобатчи мамлакатлар гилосларини бозорга биздан олдин олиб кирди. Шу сабабли кўп гилосларимиз сотилмай қолиб кетмоқда.\nМенимча, бундай пайтда давлат тадбиркорларни қўллаб-қувватлаши керак. Хориж тажрибасига эътибор берсак, шундай вазиятда давлат маҳсулотларни сотиб олади ва уни қайта ишлаб сотиш тизимларидан фойдаланади. Бизга ҳозирда бундай тизим жуда зарур.\nЧунки юз минглаб одамларнинг маҳсулотлари ва тўғридан тўғри молиявий аҳволи шунга боғлиқ. Агар биз ҳозир ютқазсак, кейинги маҳсулотларимиз савдосига ҳам салбий таъсир етади. Дейлик, мана, ҳозирда ўрик, шафтоли, узум пишмоқда. Агар тадбиркорларимиз қўлларидаги айланма маблағларини йўқотишса, кейинги маҳсулотлар савдосида муаммолар юзага келади. Бу ерда юз минглаб эмас, миллионлаб доллар ҳақида гап кетмоқда. Гилос қиммат мева ва унга тадбиркорларимиз катта пул тикишади», деди у.\nМухтор Умаровга кўра, яна бир муаммо пиёз билан боғлиқ. Яъни ҳозирда Сурхондарё вилоятида пиёз нархи 300 сўмга тушиб кетган. Бунга сабзавот кўп экилгани ва бозордаги талаб пастлиги сабаб бўлди.\n«Далалардаги пиёзларни деҳқонлар тракторда ҳайдаб юборишяпти. Чунки пиёзни ердан қазиб олиш 300 сўмдан қимматга тушади. Сотиш учун эса бозор йўқ. Пиёзлари сотилмаган деҳқонларнинг ярми кейинги йил пиёз экмайди. Бунинг натижасида келаси йил унинг нархи кўтарилиб кетади.\nАйтмоқчиманки, бу ерда бошқача тизим керак. Озиқ-овқат соҳасида деҳқон ва тадбиркорларда мувофиқлаштирувчи органга эҳтиёж бор. Озиқ-овқат хавфсизлиги масаласига айнан ҳозир давлат аралашуви жуда муҳим. Бу борада мувофиқлаштирувчи орган тадбиркор ва деҳқонларга, масалан, бу йил пиёзни 100 минг тоннадан ортиқ экиш керак эмас, деган тавсиявий хабар бериши лозим. Яъни ерларни ўлчаб, қаерга қанча маҳсулот экилганини билиш ва шунга қараб таҳлил қилиш зарур. Масалан, бу йил пиёзни 15–20 фоиз кам экиш керак, деган хулоса берилса, яхши бўларди. Бу масалаларда ҳукуматга таклифларимизни бердик.\nҲозирги кеча-кундузда брокколи ва шунга ўхшаш кўкатларга талаб юқори. Экспортёрларимиз уларни қидириб юрибди. Лекин биз пиёз экканмиз. Яъни таҳлил йўқ. Агар Қишлоқ хўжалиги вазирлиги шу вазифани бўйнига олиб, таҳлилларни олиб борса, миллионлаб деҳқонларимизга енгиллик қилган бўларди. Чунки кўпчиликнинг иқтисодий аҳволи шунга боғлиқ. Бу муаммога бугун ечим керак, эртага кеч», деди Мухтор Умаров.\nЯнгиликлар » Жамият » «Тонналаб гилослар сотилмай туриб қолди, пиёз нархи – 300 сўм» - Экспортчилар уюшмаси раиси


Намунавий уй-жой сифатсиз қурилган бўлса, ким жавобгар?\nНамунавий уй-жой сифатсиз қурилган бўлса, ким...\n25.12.2017 15:23 0 921\n«Мен туманимиздан намунавий уй-жойни сотиб олганман. Ҳозирги кунда уйнинг қурилиши тугалланмаган ва мазкур уй сифатсиз қуриляпти. Уйнинг сифатини кимдан талаб қиламан?»\nВазирлар Маҳкамасининг 2003 йил 12 сентябрдаги 395-сон қарорига асосан, қурилишнинг назоратини ягона буюртмачи инжиниринг компанияси амалга оширади. Шунингдек, қурилишнинг сифатли олиб борилиши ва ўз вақтида бажарилиши юзасидан ушбу компания масъул ҳисобланади.\nБундан ташқари, қишлоқ ҳудудларида намунавий уй-жойларнинг сифатли ва ўз вақтида қурилишида вилоят ҳокимликлари ва прокуратура органларининг назорат функцияси мавжуд.\nЖамият 26/12, 09:33\nСифатсиз уй-жой қурилиши: «Қишлоқ қурилиш инвест» ушбу муаммога ечим топди


Икки абитуриентни ўқишга киритмоқчи бўлган фирибгар $3 минг пора билан қўлга тушди - UzNews.uz\nФирибгар Қорақалпоғистондаги икки ОТМга ўқишга киритишни ваъда қилган.\n"Истиқлол ва қонун" газетасида чоп этилган мақолада Нукус шаҳрида истиқомат қилувчи Г.М. иккита фуқаронинг ишончига кириб, биттасини университетга, иккинчисини институтга ўқишга киритиб бераман, деб 3000 долларини олган вақтда қўлга тушгани маълум қилинган.\nФирибгарликда гумон қилинаётган Г.М. фуқаро Г.Х. ни Қорақалпоқ давлат университети Кимё таълим йўналишига, яна бир фуқаро М.К.ни эса Қорақалпоғистон тиббиёт институтининг Стоматология таълим йўналишига ҳар биридан 1500 доллар эвазига киритишни ваъда қилган ва иккаласидан 3000 долларни олаётган пайтда қўлга олинган.


Ўзбекистон 10:19 / 22.10.2021 4625\nАдлия вазирлиги хабарига кўра, киритилган ўзгартишлар билан фарзандликка олишни истисно қилувчи жиноятлар аниқ белгиланди.\nҲаётга, соғлиққа, жинсий эркинликка, оилага қарши, ўзганинг мол-мулкини талон-торож қилиш, гиёҳвандлик воситалари билан боғлиқ ва бошқа бир қатор жиноятларни қасддан содир этган шахслар фарзандликка олувчилар бўлиши мумкин эмас.\nМаълум қилинишича, илгари қасддан ҳар қандай жиноятни содир этганлар фарзандликка олувчи бўлиши тақиқланган.\nСенатнинг XX ялпи мажлисида Миллий гвардия қўмондони, генерал майор Рустам Жўраев талабгорларнинг фарзандликка олувчилар рўйхатида йиллаб навбатда туриши, амалдаги тартибнинг қийинлиги одамларни ноқонуний йўллар билан бола сотиб олишга мажбур қилаётганини таъкидлаганди.\nБилдирилишича, республикада фаолият юритаётган 13 та болалар уйларида жами 504 нафар бола тарбияланаётган бўлса, уларни фарзандликка олиш учун ҳозирги кунда навбатда 5792 нафар фуқаро турибди.\nФуқаролар йиллар давомида фарзандликка олувчилар рўйхатида навбатда туришлари улар томонидан қонуний ҳужжатлар расмийлаштириш жараёнини четлаб ўтиб, ноқонуний йўллар билан бола сотиб олиш даражасига етиб бораётгани айтилди. 2017−2021 йиллар мобайнида бола савдоси бўйича 206 та жиноий ҳолат аниқланган.\n«Ҳозир болани фарзандликка олиш масаласида кунига ўртача 53 тадан ортиқ мурожаат бўлмоқда. 20 кун ичида жами 1057 нафар фуқаро мурожаат қилди», деди Рустам Жўраев.\nМиллий гвардия қўмондони август ойидан буён меҳрибонлик уйларидаги болалар сони 670 нафарга камайганини маълум қилган.\n15:30 / 18.11.2021 28822


24 май 2022, Тошкент вақти: 13:18\n"Nuriston Teks Group" ишчилари ойлигини талаб қилмоқда\nҚашқадарё вилоятидаги Uzbekistan GTL заводини қураётган ширкатлардан бири - "Nuriston Teks Group" МЧЖнинг ойликларини ололмаган ўнлаб ишчиси иш ташлаш билан таҳдид қилди.\nUzbekistan GTL заводини қураётган Enter Engineering нинг минглаб ишчилари жорий йил 21 октябрида стихияли норозилик акциясига чиққан эди.\nEnter Engineering офисларига ҳужум уюштирган ишчиларни бостириш учун Миллий гвардия ва ички ишларнинг махсус кучлари ташланган.\nОзодликка юборилган видеода "Nuriston Teks Group" МЧЖнинг ўнлаб ишчиси ширкат раҳбарларини ойликлари нега берилмаётгани борасида саволга тутаётгани акс этган.\nОломон ичидан "ойлик берилмаса иш ташлаймиз" деган овоз ҳам эшитилади.\n"Нуристон текс груп" МЧЖ ишчилари ойлик берилмаганидан норози\n"Nuriston Teks Group" МЧЖнинг исми айтилмаслигини сўраган ишчисининг Озодликка айтишича¸ видеода акс этган воқеа 8 декабрь куни бўлган:\n- Икки ой бўлдики, ойлигимизни ололмаяпмиз. Шартнома бўйича ҳар кун саккиз соат ишлаганимиз учун 100 минг сўмдан ёзилиши ва ҳар ойни бешинчисигача ойлик қилиб ҳисоблаб берилиши керак. Лекин октябрь ойи учун ҳам, ноябрь ойи учун ҳам маош берилмади. Бухгалтерияга борсак, Enter Engineeing пул тушириб бермади, дейди. Шунга ҳаммамиз кеча тўпланишиб, ойликни талаб қилдик. Мулоқот қилсин, деб талаб қўйганимиздан кейин икки раҳбар келиб, бизни тинчлантирмоқчи бўлди. Лекин жамоа бўш келмади. Керак бўлса иш ташлаймиз, дедик. 15 декабргача ойликни ҳал қилиб беришга ваъда берганидан сўнг, ҳамма иш жойига қайтди, - дейди ишчи.\n"Nuriston Teks Group" МЧЖ Қашқадарёнинг Ғузор туманидаги Uzbekistan GTL заводи қурилишида қатнашаётган пудратчи ширкатлардан биридир.\n130дан ортиқ ишчисига эга бу ширкат иссиқлик қувурларини тортиш ва уларни изоляциялаш билан шуғулланади.\n"1 сентябрдан бери шу ерда ётиб қолиб ишлаймиз. Трубаларни стекловата билан теплоизоляция қиламиз. Уч маҳал овқат беради. Овқатидан шикоятимиз йўқ. Лекин уйга қуруқ қайтсак бўлмайди. У ёқда бола-чақа бор. Икки ойдан бери ойлик йўқ. 7 декабр куни ишчиларга ойлигингиз пластикка тушади, деб ваъда беришди. Лекин ҳалигача ойлик тушмади. Ойликни сўраб борсак, хоҳламасанг кет, дейди. Кетсак, ишлаб қўйган пулимизни умуман бермайди. Чунки кетганлар бўлди, бермаган", - дейди "Nuriston Teks Group" МЧЖ ишчиси.\nИкки ой олдин ишчилар ғалаён кўтарган заводда яна ойликлар кечикаётгани борасида изоҳ олиш учун "Nuriston Teks Group" МЧЖ телефон рақамларига кун давомида боғланиб бўлмади.\nШиркат Озодликнинг ёзма сўровини ҳам жавобсиз қолдирди.\nҚашқадарёнинг Ғузор туманидаги Uzbekistan GTL заводи қурилишида қатнашаётган ишчилар икки ой олдин ғалаён кўтарган эди.\nЗаводда норозилик кайфияти юзага келиши сабаблардан бири ойлик маошларнинг, камида, уч ойдан бери берилмагани экани айтилганди.\nОзодлик 3 ноябрь куни тартибсизликларда айбланган 20га яқин ишчилар устидан жиноят иши очилгани ҳақида хабар берган эди.\nНорозиликда қатнашган ишчилар Жиноят кодексининг 173 моддаси (Мулкни қасддан нобуд қилиш ёки унга зарар етказиш) ва 277 моддаси (Безорилик) да кўзда тутилган жиноятларни содир этишда айбланмоқда.\nНорозиликлардан кўп ўтмай, жорий йилнинг 11 ноябрь куни Enter Engineering ширкати Бангладешдан олиб келган 200 дан зиëд ишчи Ғузордаги технологик линияни монтаж қилиш ишларини бошлагани ҳақида Озодлик хабар қилган эди.\nБандлик ва меҳнат муносабатлари вазирлиги ахборот хизмати бошлиғи Раҳимжон Маҳкамов Озодлик билан суҳбатда 12 ноябрь ҳолатига бангладешлик мутахассисларнинг ишлашига рухсат йўқлигини айтган эди.\nҚурилишининг якуний босқичи давом этаётган умумий қиймати 4 миллиард долларга яқинроқ бўлган Uzbekistan GTL лойиҳасида ҳозирда 12 минг ишчи меҳнат қилмоқда.\nҚурилишнинг бош пудратчиси Enter Engineering ширкати ҳисобланади.\nЎзбекистон учун ўзига хос ҳисобланган бу лойиҳа доирасида табиий газдан синтетик суюқ ёқилғи ишлаб чиқариш кўзда тутилган.\nЎзбекистонда ойлаб ишлаб маошини ололмаётган фақат "Nuriston Teks Group" МЧЖ ишчилари эмас.\nБундан олдин Озодлик Сирдарё вилоятининг Оқолтин туманида Сардоба сув омбори ёрилиши оқибатида вайрон бўлган уйларни тиклашга сафарбар этилган ўндан ортиқ ширкат ишчилари ҳамда "Ўзбекистон темир йўллари" АЖ нинг 200 дан зиёд ишчисига ойлик берилмагани ҳақда хабар берган.\n"Тошкент вилоят махсус монтаж қурилиш", "Назар ҳамкор қурилиш", "Бекобод инвест газ қурилиш", "Сув бино таъмир", "Фактор глобал", "Гео строй", "Акмал ёш куч", "ППМ 33 қурилиш" каби ширкатлар "Сардобада ишлаган пулимизни беринг!" дея Тошкент вилоят ҳокимлигига очиқ мурожаат билан чиқишганди.\nСентябрь ойида эса Сардобада турли вилоятлардан келиб ишлаган 70 дан зиёд ишчи уларни ишга ёллаган Тошкент шаҳар Юнусобод туманидаги "Нурафшон қурилиш" МЧЖ идорасига иш ҳақини талаб қилиб борганида, милиция бўлимига олиб кетилганди.


Йонас Аструп: Ўзбекистонда мажбурий меҳнат масаласида ҳали хулоса чиқаришга эрта — Sof.uz\nЙонас Аструп: Ўзбекистонда мажбурий меҳнат масаласида ҳали хулоса чиқаришга эрта\n8.11 10:40 225 Иқтисод\nЎзбекистонда 2019 йилги пахта йиғим-терими мавсуми ниҳоясига етмоқда. Шу муносабат билан 25 сентябрдан 31 октябрга қадар теримчилар учун яратилган шароит, болалар меҳнати ва мажбурий меҳнатдан фойдаланмасликни назорат қилиш бўйича Миллий мониторинг ўтказилди.\nХалқаро меҳнат ташкилоти (ХМТ)нинг Ўзбекистондаги бош техник маслаҳатчиси Ёнас Аструп uzanalytics.com нашрига берган интервюсида болалар меҳнатидан фойдаланишни бартараф қилишда фахрланарли ютуқларга эришганини таъкидлади.\n“Мажбурий меҳнат масаласига келсак, 2019 йилги мавсум ҳақида хулоса чиқаришга бироз эрта. Чунки пахта териш мавсуми ҳали ўз якунига етмади. Ҳозир мавсумнинг энг сўнгги – қийин босқичи давом этаяпти. Далаларда пахта камайган, план эса бажарилиши керак. Шу билан бирга фуқаролар ўз ҳуқуқларини яхшироқ англаб етаяпти ва бу ҳақда очиқ гапиришга тайёр. Бизда шундай таассурот уйғонди. Бу – ижобий натижа”, - деди маслаҳатчи.\nБундан ташқари, Аструп мажбурий меҳнатни тугатиш борасидаги асосий вазифа одамларнинг онгини ва дунёқарашини ўзгартириш керак деди.\n“Умуман олганда, тўғри ёндашув қўлланилаётганини таъкидлашдан мамнунман. Биз сезиларли ютуқларни кўрмоқдамиз, лекин ҳали қилинадиган ишлар кўп. Мен Ўзбекистоннинг келажагига ишонч билан қарайман ва ушбу тарихий ислоҳотлар жараёнига оз бўлса-да, ўз ҳиссамни қўшаётганимдан бахтиёрман”, - дея фикрларини якунлади Йонас Аструп.\n18:34 6 Ўзбекистон\n18:32 11 Ўзбекистон\n18:00 881 Ўзбекистон\nБугун, 17:47 325 Ўзбекистон\nБугун, 17:42 11 Ўзбекистон


00:00 / 28.08.2010 | eski savollar | 4057\nХар кандай харомга мукобил халол йулни яратиб куйган Аллох таолога хамду санолар, Пайгамбаримиз Мухаммад Мустафога саловоту саломлар булсин.Сунгра.Ассалому алайкум, Мухаммад Содик Мухаммад Юсуф хазратлари!Аллох таолодан Сизга икки дунё саодатини сураган холда, бир савол билан мурожаат килмокдаман.Маълумингизким, Исломнинг хак дин эканлиги унинг хар кандай – хох шахсий, хох оилавий, хох жамият хаётига оид масалаларни хар замон ва хар маконда хал эта олишлигида хам намоён булади. Шундай экан, бугунги кунда мусулмон оилаларимизда кузатилаётган бир холат хусусида Ислом курсатмалари ва хукмлари кандай эканлигини билмокчи эдим.Исломий оила. Эр шахар марказида ишлайди. Хар куни иш юзасидан куплаб одамлар, жумладан, аёллар билан мулокотда булади. Хохлайдими-йукми, уларга кузи тушади, шахват уйгонади. Лекин сабр килади. Уйига келиб аёлига назар солади. Аёли уй ташвишлари билан уралашган. Бир уйда икки оила яшаганликлари боис, доимо хижобда.Беихтиёр кучадаги аёлларга киёслайди ва, афсуски, мойиллик тарозуси ушалар томонга ога бошлайди. Чунки улар узларига карашган, жозибали кийинишган, хушмуомала... Бу хислатлар эса уйдаги аёлда турли сабабларга кура оксайди. Эр, албатта, сабр килади. Аммо бу бир эмас, бир неча йиллар давом этади. Борган сайин эркак узида безанган аёлларга мойиллик кучаётганлигини, жуфти халолига интилиши сусайиб бораётганлигини хис этади. Аёлига хурмати баланд, оиласини кадрлайди, аммо узи истаган гузаллик, хуш муомала, назокатни уйидан топа олмайди. Жозибали харомга юришдан ёки бошка оила куришдан узини факат Аллохдан куркиш - такво кучи билангина ушлаб туради. Лекин, бу куч канчагача етаркин?Бу вазият бугунги кунда анчагина оилаларда кузатилаётгани қулоққа чалинмоқда. Шунинг учун Сиздан ушбу оилавий муаммо Ислом динида қандай муолажа этилиши ва бу вазиятдан чикишнинг йуллари хусусида таълим беришингизни сурайман.Сузим сунгида Аллох таоло хар бир ишда сизу бизнинг окибатимизни хайрли килишини тилаб коламан.\n- Бу тўғрида алоҳида китоб ёзиб қўйган одамдан яна нимани сўрайсиз? Ўша китобларни ўқисангиз, бошқаларга тавсия қилсангиз бўлмайдими? Ушбу саҳийфада ҳам алоҳида бўлим бор, ўшанга қараснгиз бўлмайдими? Ёки биз ҳар кимга алоҳида китоб ёзиб, алоҳида сайт қилиб беришимиз керакми? Ўқиб оиласини тузатиб олган эркак аёллардан ташаккур мактублари келганига кўп вақтлар бўлди.ЭРНИ ЭР ҚИЛАДИГАН...Оиладаги хотиннинг эрга бўладиган муносабатини, муомаласи, ўзини тутишини нималар белгилайди? Унинг зиммасида эрнинг қандай ҳақлари бор?Аввало, хотин ўзининг аёллиги билан фахр қилмоғи лозим. Аллоҳ таоло бекорга уни аёл қилиб яратмаган. Қуръони Каримнинг «Аъроф» сурасида:«У (Аллоҳ) сизларни бир жон (Одам Ато)дан ва унинг ўзидан сукунат топиши учун жуфтини яратди», дейилади. Яъни, «жуфт»-хотин сукунат, осойишталик, ором, латофат, меҳр-муҳаббат рамзидир. Буни ҳар бир аёлнинг ўзи яхши билмоғи ва тушунмоғи зарурдир.Турмушга чиққан ҳар бир келин оилавий ҳаёт Аллоҳнинг сунъати, улкан бахт эканлигини яхши тушунмоғлиги зарурдир. Бу икки шахснинг фақат жисмоний эмас, балки руҳий ҳам қўшилишлари бўлиб, бундан кузатилган мақсад ўткинчи лаззат эмас, балки башарият камолати ва ҳаётнинг бардавомлиги ҳақида қайғуришдир.Рисоладаги хотин оилада катта ўрин тутади, шунинг учун ҳам ҳалқимиз «эрни эр қиладиган ҳам хотин, қора ер қиладиган ҳам хотин», деб бежиз айтмаган. Арабларда эса «ҳар бир улкан шахснинг ортида хотин бор», деган мақол бор.Одатда янги уйланган йигитга, «энди ола хуржун бўйнингга тушди», дейишади. Аслида хуржуннинг кўзи иккита бўлади, бири эрга, иккинчиси хотинга аталган. Яъни турмуш оғирлигини эру-хотин тенг кўтармоғи лозим. Оилавий ҳаётнинг бардавомлиги икковларининг бир муқаддас мақсад учун муштарак интилишларига боғлиқдир. Чунки ҳақиқий муҳаббат бир-бирининг кўзига боқишда эмас, балки икковиларининг оила фароғати ва тотувлиги йўлида бирдай қайғуришларида намоён бўлади. Хотиннинг эрига ёрдам бериши, ҳамдард бўлиши оилавий ҳаёт жамолига-жамол қўшади.Хотин оилада чиройли амалларга одатланмоғи лозим. Қуръон ўқиш, китоблар билан танишиб туриш, ахборотлардан хабардор бўлиш, ҳақиқатни ҳимоя қилиш шу жумладандир. Чунки оқила ва маърифатли аёл ҳамиша эъзозда, эътиборда бўлади.Уйнинг содда, саранжом-саришта бўлиши ҳам асосан хотин кишига боғлиқ. Уйнинг зийнати, нақш-нигори аёлларда эмас, балки саришталигу, тотувлик ва меҳр-муҳаббатда эканлигини ҳеч қачон унутмаслик керак.Хотин киши ўз эрининг виждонига айланиб, уни гуноҳ, ёмон ишлардан қайтаргани, савоб-яхши ишларга ундаб турганлиги маъқул.Бундай хотинлар Пайғамбаримиз Муҳаммад саллоллоҳу алайҳи васаллам:عَنْ أَبِي أُمَامَةَ عَنْ النَّبِيِّ صَلَّى اللَّهُ عَلَيْهِ وَسَلَّمَ أَنَّهُ كَانَ يَقُولُ مَا اسْتَفَادَ الْمُؤْمِنُ بَعْدَ تَقْوَى اللَّهِ خَيْرًا لَهُ مِنْ زَوْجَةٍ صَالِحَةٍ إِنْ أَمَرَهَا أَطَاعَتْهُ وَإِنْ نَظَرَ إِلَيْهَا سَرَّتْهُ وَإِنْ أَقْسَمَ عَلَيْهَا أَبَرَّتْهُ وَإِنْ غَابَ عَنْهَا نَصَحَتْهُ فِي نَفْسِهَا وَمَالِهِ. رواه إبن ماجةАбу Умомадан ривоят қилинади:«Мўмин банда Аллоҳга бўлган иймондан сўнг эришган энг яхши нарса солиҳа хотин бўлиб, унга амр қилса итоат қилади, қараса хурсанд қилади, қасам ичса бажаради ва ғойиб бўлса ўз нафсида ва молида насиҳат қилади», деб мақтаган аёллар қаторига киради. У ўз эрига енгил пайтида ҳам, оғир пайтида ҳам яқин киши, дардкаш, маслаҳатчи бўлади. Уни сабр-чидамга даъват қилади, тушкун кунларида кўнглини чўктирмай доимо олдинга интилишга ундайди. Бу ҳақда момоларимиз ўрнак бўлади. Хадийжа онамиз Пайғамбаримиз алайҳиссаломга нисбатан худди юқорида зикр қилинганидек хотин бўлганлар. Шунинг учун вафотларидан кейин ҳам Пайғамбар алайҳиссалом у кишини ҳурмат ва эъзоз билан эслаб, кўплаб ҳадислар айтганларки, шулардан бирини эслаб ўтсак мақсадга мувофиқ бўлур:«У (Хадийжа) одамлар мендан юз ўгирганда ёрдам берди, ҳайдашганда жой берди ва куфр келтирганларида иймон келтирди». Аёл ўз эрининг яқин ёрдамчиси, ишончли кишиси бўлиб, ҳамма нарсаларни тартибга солиб туради. Унинг қилмоқчи бўлган ишларига ҳурмат билан қараб, ваъда ва учрашувларини ўз вақтида ўтказишга ёрдам бериб турса, бу ҳолат доимо эрни уйга боғлайди. Чунки у бу ерда роҳат-фароғат топади, ҳузур кўради. Лекин ҳар бир катта-кичик, арзиган-арзимаган нарсаларга ҳам аралашавериш яхши эмас. Ҳар бир инсоннинг ўз эрки ва фақат ўзига хос юмуши бўлгани каби ҳар бир эрнинг эрки ва иши борлигини унутмаслик керак.Эр билан аҳиллик оилавий ҳаётни мустаҳкамловчи улуғ бир инсоний фазилат бўлиб, Аллоҳнинг ҳузурида бу иш учун улкан савоблар бордир. Улуғ имомлардан бири Жаъфари Содиқ: «Битта солиҳа аёл ўз эрига етти кун хизмат қилса, Аллоҳ унинг қаршисидаги дўзахнинг етти эшигини ёпади ва жаннатнинг саккиз эшигини очади», деган эдилар.Рисоладаги хотин ўз эрининг яхши фазилатларини топиб, машаққатли ишларни амалга оширишга чорлайди. У билан умидворлик ва муваффақиятли ишлар ҳақида суҳбат олиб боради. Чунки хотиннинг чорлови ҳар қандай чорловдан устун туради. Эрнинг жамиятда қолдирадиган таъсири-хотиннинг унда қолдирган таъсирининг аксидир. Буни ҳеч қачон унутаслик керак.Агар хотин ўз эрига қобилиятли, шижоатли, муваффақиятга эришувчи, мўмин, садоқатли шахс, деб муомала қилса, эр худди шундай сифатларга эришади, иншааллоҳ. Шу билан бирга у эридан ўзи билмаган нарсаларни ўрганади, тажрибаларидан фойдаланади.Ҳаётдаги энг гўзал фазилат қаноатдир. Рисоладаги хотин ўзини бу фазилат билан зийнатламоғи даркор. Турли ҳою ҳавас, зеб-зийнат талаб қилиб, эрни қийин аҳволга солиш яхши эмас. Ҳозирги кунимиздаги оилавий келишмовчиликлар ёки эрлар томонидан ҳаром йўл билан мол топишга уринишлар хотинларнинг қаноатсизлигидан келиб чиқаётгани ҳеч кимга сир эмас. Қаноат ожизлик ҳам, камчилик ҳам эмас. Қаноат олий инсоний сифат бўлиб, ўз эгасини доимо юксакларга кўтаради. Биз ҳар қанча фахрлансак арзийдиган момоларимиз қаноатда ҳаммага ўрнак бўлганлар, сабоқ берганлар.Ҳазрати Али розияллоҳу анҳу ўз хотинлари, Пайғамбар алайҳиссаломнинг қизлари, Фотимаи Заҳрони ранглари оқарган, ҳолдан тойган ҳолда кўриб: «Сенга нима бўлди, эй Фотима?» деб сўрабдилар. Фотима онамиз: «Уч кундан буён уйда егулик нарса топилмайди», дебдилар. Ҳазрати Али розияллоҳу анҳу: «Шундай экан, айтсанг бўлмасмиди?» десалар, «Тўйимиз куни отам, Аллоҳнинг Расули алайҳиссалом: «Ҳой, Фотима! Агар Али бирор нарса топиб келса егин, сўрамагин, деган эдилар», деб жавоб берибдилар. Ана, сизга қаноатнинг юксак тимсоли!Баъзи пайтда эр киши имкони бўла туриб ҳам, зарур нарсани ўз вақтида таъмин қила олмайди. Шундай пайтда у кўчадан кириши билан «Яна лаллайиб қуруқ келаяпсизми?» деб бошланадиган таъналардан кўра сабр-қаноат, ширин сўз билан сабаби суруштирилса, муаммони тезроқ ҳал қилиш йўлини топиш осонроқ кечади.Табиийки, оилавий ҳаётда турли ҳолатлар содир бўлиб туради. Шу жумладан, эр-хотин ўртасида келишовчиликлар ҳам чиқиши мумкин. Бундай пайтларда аёл киши оқилона йўл тутмоғи лозим. Оқила аёллар тезда ўзини ўнглаб олиб сулҳга ўтади ва эрига бу борада эсидан чиқмайдиган дарс беради.Шошқалоқлик, тез аччиқланиш, талашиб-тортишиш, тирноқ остидан кир ахтариш ва ўзидан бошқаларга ўхшаш ҳаёт кечиришни талаб қилишга каби ишлар хотинга ҳеч қачон обрў келтирмаган, келтирмайди ҳам. Бундай ишлар оилавий ҳаётни бузишга, уни ёруғ дунёдаги жаҳаннамга айлантиришга хизмат қилади, холос. Шунинг учун ўрни келганда ғазабни ютиш, ёқмаса ҳам оилавий ҳаёт ҳурмати баъзи нарсаларга чидашга одатланиш керак бўлади.Аёл эр ҳузурида ширинсухан, хушмуомала бўлиш билан бирга тоза, чиройли кийинган, зийнатланган ҳолда бўлиш керак. Чунки бу нарса эр қалбига хурсандчилик, руҳига сокинлик киритади, қалбига қувонч бағишлайдиАфсуски, бизда бу нарсага етарли эътибор берилмайди. Кўпгина аёллар кўчага чиққанда пардоз-андозни ўрнига қўядилар-у, оилада пала-партиш, бепардоз юрадилар, ўзларига эътибор бермайдилар. Ёки кўча-кўйда ўзларини хушмуомала қилиб кўрсатадилар-у, оилада, эрининг яқинларига қўпол муомалада бўладилар. Энди эрнинг хотиндаги ҳақлари ҳақида гапиришдан аввал шуни алоҳида уқтириб ўтмоқчимизки, бу нарсаларни ўз ўрнида тушиниш учун «эр оила бошлиғи», деган қоидани яхшилаб фикрга ўрнаштириб олмоқ зарур. Оила кичик бир жамият ва унинг раҳбари эр бўлса, оиланинг саодатли бўлишининг шартларидан бири эрга итоатдир. Баъзи эркаклар буни мутлақ ҳокимлик, деб англайдилар. «Мен нимани ҳоҳласам шу бўлиши керак», деб муомала муносабатларини суистеъмол қиладилар. Аёлларга зулм даражасигача етадилар ва буни гўё шариат ҳукми, деб талқин қиладилар. Баъзи аёллар бўлса, аксинча итоат хору-зорлик, ўзини пастга уриш, мутеълик, деб тушунадилар-да, уни тан олмайдилар. Ана шундай саркашликлар натижасида орада тушунмовчилик келиб чиқади.Аслида ундай эмас. Аввало бу итоат чекланган. Чунки шариат қоидаси бўйича «Аллоҳ гуноҳ деб ҳисоблаган ишларда бандага итоат қилиб бўлмайди». Масалан ота-онами, эрми, бошлиқми, ким бўлмасин ҳаром, гуноҳ ишга буюрса, унга ҳеч ким бўйсунмайди. Қолаверса, оиладаги итоат эрни оила раҳбари, сифатидаги ҳурмати юзасидан бўладиган итоатдир. Шунинг учун бу савобли иш оилавий ҳаёт доирасида ва ақл идрок билан адо этилиши шарт. Мисол учун, хотиннинг шахсий жамғараси бўлса, унда эрнинг ҳеч қандай ҳаққи йўқ ва қандай сарф қилишга буйруқ ҳам бера олмайди. Шунинг билан бирга эр ҳам ўзининг эрлик бурчини адо этиб қўйган бўлиши, яъни, маҳрини берган бўлиши керак.Рисоладаги хотин эрининг олдида ҳам, ортидан ҳам обрўйини, молини сақлайди, шарафини муҳофаза қилади. Зоҳиран қараганда хотин бечорага бунча ҳам кўп вазифа юклатилган экан, дейиш мумкин. Лекин ҳақиқатда худди шу нарсалар эрнинг ҳам вазифаси, қолаверса, ўзаро алоқада бўлган ҳар бир ёру дўст, дугоналарнинг ҳар бирига нисбатан вазифасидир. Ўзингиз ўйлаб кўринг: Эр-хотин яхши умидда бир ёстиққа бош қўйсалару, бир-бирларининг обрўсини ҳимоя қилмасалар, бири топганини бошқаси беҳудага сарфласа ёки эрига (хотинига) ёқмаган киши билан дўст бўлиб, уни уйига таклиф қилса, буниси қандай бўлди?Маданий меросимизда «хотин киши эрининг рухсатисиз уйдан кўчага чиқмайди», деган яна бир ҳукм борки, уни эшитганда ёки ўқиганда, аввал ғалати кўринади. Лекин чуқурроқ таҳлил қилинганда унинг замиридаги ҳақиқат англанади. Албатта, бу ўша давр ибораси билан айтилган. Эҳтимол ҳозирги кунда мазкур маънони англатмоқчи бўлсак: «Аёл киши одатдан ташқари бирор жойга бормоқчи бўлса, эрини хабардор қилиб кетгани маъқул», дердик. Бу ҳам оила тартибига, одобига киради.Оиладаги сирни, ўзаро гапларни кўчага олиб чиқиш ҳам яхшиликка олиб келмайди. Бундай гапларнинг эр-хотин орасида қолгани маъқул. Акс ҳолда ўртага совуқлик тушади, оила ҳаммага шарманда бўлади.Албатта, бир мартада эр-хотин муносабатидаги ҳамма нарсани баён қилиб бўлмайди. Лекин аёлларимиз, келинларимиз, минг афсуски, ҳозиргача бу масалада узуқ-юлуқ насиҳатлар, янгаларнинг тажриба ўгитлари, дугоналарнинг маслаҳатларидан бошқа тузукроқ маълумотга эга эмаслар. Баъзилар умуман ўз ҳақлари паймол бўлаётганини тушуниб етмай юрган бўлсалар, баъзилар ўз бурч вазифаларини адо этмай юрибдилар. Ўйлаймизки, барча маданиятли халқлар қатори бизда ҳам оилавий масалалар илмий-инсоний, юқори ахлоқ-одоб даражасида ёритилади, халқимиз улардан баҳраманд бўлиб, амал қиладиган бўлади.\nИдда ўтирган аёл тўйга бориши\nЎғил фарзанд кўриш учун фолбинга борса


Товон ёрилиши давоси – Ўзбекистон\nГлавная / Жамият / Товон ёрилиши давоси\nuzbekiston 31.03.2020\tЖамият Comments Off on Товон ёрилиши давоси 3,599 Показы\nЧиройли қўллар сингари чиройли оёқ ҳам жуда куркам кўринади. Бироқ кўп кишилар оёқларига эътибор бермайди.\nПарвариш қилинмаган оёқ жуссани хунуклаштиради ва умумий соғликка салбий таъсир этади. Оёқларга, хусусан, товонларга доимо гавда оғирлиги тушиб турганидан улар зўриқади. Зўр келиши натижасида оёқ мушаклари, бўғинлари, қон томирлари, товон ва терисига шикает етади. Мушак пайларининг туғма заифлиги (наслдан-наслга ўтади) натижасида оёқларда турли ўзгаришлар содир бўлади. Пойабзал ҳам оёққа жуда таъсир этиши исботланган.\nТовоннинг нормал шакли бузилмасин, ўзгармасин, ёрилмасин, бармоқлар қийшаймасин, десангиз, пойабзалнинг қулайини ва оёғингизга лойиғини танлаш муҳим аҳамиятга эта. Баъзи одамларнинг товони ёрилиб, териси қуруқлашиб кетади. Товон ёрилиши касаллиги гарчи инсон ҳаётига хавфли бўлмаса-да, соғликка зарар беради. Натижада юриш-туриш қийинлашади. Айниқса, жисмоний иш қилинганда қаттиқ оғриқ пайдо бўлиб, кечаси ачишиб, гоҳо лўқиллаб оғрийди, иситма чиқиши ва кеча бедор ўтиши мумкин. Болалардаги товон жароҳати уларни инжиқ қилади, йиғига сабаб бўлади. Вазни оғир одамлар учун бу касаллик анчагина ташвиш ва безовталик туғдиради. Товон ёрилишининг сабаблари ҳар хил бўлади:\n7. Асабий-руҳий ҳолат ва кечинмаларда бунга таът сир кўрсатади.\n3. Ўз товонингиздан ҳам тез-тез “хабар” олиб туринг.\n4. Шахсий гигиена қоидаларига риоя қилинг, чунки тозалик, покизалик – саломатлик гарови.\nТовон ёрилишини даволаш айрим чоралари:\n1. Товонни илиқ сувда совунлаб ювиб, қуритиб, эритилган қора қўчқор ёғи суркаш лозим. Ёғни суркаб устига бир парча целлофан ёпиб, пайпоқ кийиб ётиш керак. Бу амал товон мутлақ тузалиб кетгунча ҳар куни ётиш олдидан (кечаси) бажарилиши даркор.\n4. Оддий доғ қилинган пахта ёғини ёки қўй (эчки) ёғинннг бир парчасини қиздириб, ёрилган жойга суркаб ётса ҳам, ёрдам беради.\n5. Ўрик ёки шафтолининг мағизи ёғини хаста товонга суркаш ҳам кони фойда.\n6. Тоғорадаги иссиқ сувга (35-36 даражада) ичимлик содаси (1 литрга 1 ош қошиқ) ёки мойчечак (ромашка) гули дамламаси (1 литрга 3 ош қошиқ) қўшиб юбориб, шу сувга оёқларингизни солиб ўтиринг (10-15 дақиқа). Агар товонингиз терисида шилинган жойлар ҳам бўлса, сувга ошловчи ва микробсизлантирувчи моддалар – календула (тирноқгул) дамламаси (1 литрга 1 ош қошиқ) ёки газанда ўт (крапива) (1 литрга 2 ош қошиқ) соласиз. Ёки калий перманганати (марганцовка)нинг нимтатир эритмасидан фойдаланинг. 20-30 дақиқадан сўнг оёқни қуритгунча артасиз ва вазелин ёки глицерин сурасиз. Қўлингиз кафти билан оёқ бармоқларидан товонга томон оҳиста силанг, товондаги қон айланиши яхшиланади.\nПред. Намоз суралари – ўқиш тартиби\nСледующая Ватан ҳақида шеърлар


Ўзбекистон терма жамоаси ўз гуруҳида пешқадам бўлиб олди\n01 декабр 2020, Тошкент вақти: 09:45\nЎзбекистон миллий терма жамоаси ЖЧ-2014 саралаш ўйинлари доирасида 14 ноябрь куни Теҳронда Эрон терма жамоасини 0:1 ҳисобида мағлубиятга учратди.\nМазкур учрашувда Ўзбекистон терма жамоаси ўта муҳим бўлган ғалабани қўлга киритди.\nУчрашувнинг 7-дақиқасида Қосим Деҳлавий Ашкан Дежога томонидан етказиб берилган тўпни боши билан Нестеров дарвозасига йўллади, бироқ тўп бироз юқоридан ўтиб кетди.\nЎйиннинг 13-дақиқасига келиб Эрон футболчилари гол киритишга муваффақ бўлди. Аммо бу вазиятда қанот ҳаками тўпнинг йўлини бевосита дарвозабондан тўсиб қолган рақиб футболчиси ўйиндан ташқари ҳолатда қолганини кўрди ва қоида бўйича офсайдни қайд этди.\nУчрашувнинг 20-дақиқаларига келиб ўзбекистонлик футболчилар ҳам олдинга бора бошлашди. Кетма-кет амалга оширилган иккита бурчак зарбаси хавфли кўриниш олган бўлса-да, самара бермади.\nКейинги ҳолатларда ҳам ўзбекистонлик футболчилар бироз устунликни қўлга ола бошлади. Учрашувнинг ўта муҳимлиги натижасида 20 дақиқадан сўнг футболчилар майдонда футболдан ташқари даҳанаки жангга ҳам киришиб кетишди. Сервер Жепаровга нисбатан ишлатилган қўполликдан сўнг Ашкан Дежога унга қарата тўпни тепиб юборди. Бу қилиғини кўриб турган вакилларимиз унга ташланиб кетишди. Натижада бу вазият учун Азизбек Ҳайдаров ва Дежогаларга сариқ карточка кўрсатилди.\n31-дақиқада терма Миржалол Қосимов шогирдлари яхши имкониятни юзага келтиришди. Рақиб ҳимоясидаги палапартишликдан фойдаланган ўзбекистонлик футболчилар кетма-кет тўрт марта зарба бериш имкониятига эга бўлишди. Лекин зарбалар ҳар сафар ўша палапартиш ҳимояга тегиб қайтаверди. Сўнггисида тўпни эгаллаб олган Фозил Мусаев бир рақибни алдаб ўтди ва дарвоза томон зарба берди. Бироқ зарба кучсиз чиққани боис Саид Раҳматий уни эгаллаб олди.\nБиринчи бўлимнинг қолган дақиқаларида ўта хавфли вазиятлар содир бўлмади. Бошида бироз ҳаяжонга берилган ўзбекистонлик футболчилар бўлим ўрталарида ўзига келиб олишди ва иложи борича, тўпни назорат қилишга ҳаракат қилди.\nИккинчи бўлим бошиданоқ олдинга ташланган эронликлар 47-дақиқада ҳисобни очишлари мумкин эди. Бўлим бошида майдонга тушган Карим Ансорифарднинг зарбаси хавфли, бироқ ноаниқ чиқди.\n50-дақиқада эса ўзбекистонликлар учун стандарт вазият юзага келди. Санжар Турсуновга нисбатан ишлатилган қўполликдан кейин Сервер Жепаров жарима зарбасини амалга оширди. Унинг зарбасидан кейин дарвозабон тўпни қўлидан чиқариб юборганди, лекин тўпга яна Раҳматийнинг ўзи биринчи бўлиб етиб келиб, тўпни эгаллаб олди.\n55-дақиқада Азиз Ҳайдаров узоқ масофадан зарба бериб кўрди. Бироқ тўп анча ноаниқ йўналиш олди.\n67-дақиқада ҳам унинг айнан шунга ўхшаш зарбаси ноаниқ кетди.\nНиҳоят, 72-дақиқада Ўзбекистон миллий терма жамоаси ҳужумчиси Улуғбек Бақоев томонидан урилган гол Миржалол Қосимов шогирдларини ЖЧ-2014 саралаш 4-босқичидаги муҳим ғалабани келтирди. Ўзбекистон миллий терма жамоаси ярим ҳимоячиси Сервер Жепаровнинг ажойиб тўп узатмасидан сўнг ўзбекистонликлар ҳисобда олдинга чиқиб олди.\nЎйин асосий муддатига қўшиб берилган вақтнинг тугашига икки дақиқа қолганида Эрон терма жамоаси Нестеров дарвозасини ишғол этишга муваффақ бўлди, бироқ эронлик ҳужумчи ўйиндан ташқари ҳолатда бўлгани учун ҳакам бу голни ҳам инобатга олмади.\nГуруҳнинг иккинчи учрашувида Қатар терма жамоаси ўз майдонида ливанликларни 1:0 ҳисобида мағлубиятга учратди.\nШундай қилиб, ЖЧ-2014 саралаш 4-босқич 5-тур учрашувларидан сўнг Ўзбекистон миллий терма жамоаси ҳисобидаги 8 очко билан «А» саралаш гуруҳида пешқадам бўлиб олди.\n2-4-ўринларни банд этиб турган Жанубий Корея, Эрон ва Қатар терма жамоалари ҳисобида 7 тадан, гуруҳ аутсайдери Ливан терма жамоасида 4 очко бор.\nСаралаш босқичидаги навбатдаги ўйинлар 2013 йилда бўлиб ўтади.\n26 март куни Ўзбекистон миллий терма жамоаси Тошкентда Ливан билан баҳс олиб борса, Жанубий Корея ўз майдонида Қатарни қабул қилади; Эрон терма жамоаси эса дам олади.\nЭслатиб ўтамиз, саралаш гуруҳида дастлабки икки ўринни эгаллаган терма жамоалар 2014 йили Бразилияда бўлиб ўтадиган Жаҳон чемпионатига тўғридан-тўғри йўлланмани қўлга киритади.\nГуруҳда учинчи бўлган жамоа қўшимча плей-офф баҳсларида мундиал йўлланмасини қўлга киритишга ҳаракат қилади.\nЎзбекистон миллий терма жамоаси ўз тарихида ҳеч қачон футбол бўйича жаҳон чемпионатлари финал босқичида иштирок этмаган.


25 октябрь, 2020, 02:05\nҲозиргина Абу-Дабида "UFC 254" мусобақасининг марказий жанги бўлиб ўтди. Унда Ҳабиб Нурмагомедов америкалик Жастин Гэтжи билан жанг ўтказди.\nЖангнинг иккинчи раундида Ҳабиб Нурмагомедов бўғиш усули эвазига рақибини таслим этди. Ғалабадан сўнг, Нурмагомедов фаолиятини якунлаганлигини расман эълон қилди.\nҲабиб Нурмагомедовнинг характерини инобатга олсак, бу аниққа ўхшайди. Чунки у пиар учун қандайдир гапларни ўйлаб топмайди ва бу борадаги қарорини октагонда айтди ҳамда UFC президенти Дана Уайтга ишора қилди. Демак, бу олдиндан ўйланган фикр.\nШу тариқа, Ҳабиб учун Абу-Дабида ташкил этилган "UFC 254" мусобақасидаги Гэтжига қарши жанг фаолиятидаги охиргисига айланди. У UFC билан хайрлашди ва 29 та ғалаба билан мутлақ чемпион сифатида фаолиятини якунлади.\nShu Jangdan kegin faoliyatini tugatsa kerak deb oʻyluvdim tugatib toʻri qildi menimcha\nХали ёшку яна урушса боларди\nНима бугандаям Хабибдакаси 100 йилда бир тугилади.


Ёш мерганларимиз Тошкентда сараланди / Olamsport.com\n02 июл 12:24\nЁш мерганларимиз Тошкентда сараланди\nТеглар : Камондан отишТошкентЎзбекистон\nТошкент шаҳрида камондан отиш бўйича Республика биринчилиги якунига етди.\nЁшлар ўртасида ташкил этилган мамлакат чемпионатида юртимизнинг турли ҳудудларидан ташриф буюрган 100 нафарга яқин ёш мерганлар иштирок этишди. Иштирокчилар 70 метр масофадан нишонни пойлаш бўйича бахслашдилар.\nНатижаларга кўра, йигитлар ўртасида Шоҳжаҳон Абдулҳамидов, қизлар ўртасида эса Зиёдахон Абдусатторова энг яхши натижани қайд этишди. Жамоавий йўналишда фарғоналик мерганлар микст йўналишида шоҳсупанинг энг юқори поғонасига кўтарилган бўлсалар, йигитлар ва қизлар баҳсида пойтахт вакилларига тенг келадигани топилмади.\nЭслатиб ўтамиз, камондан отиш бўйича катталар терма жамоаси 3-14 июль кунлари Неаполь шаҳрида бўлиб ўтадиган Бутунжахон талабалар универсиада мусобақасида иштирок этади. Шунингдек, мазкур Республика мусобақаси жорий ой Мадрид мезбонлик қиладиган ўсмирлар ўртасидаги дунё биринчилиги олдидан спортчиларимизнинг ҳолатини яна бир бор синовдан ўтказиб олиш имкониятини берди.


Иззаттила Абдуллаев: "Гуруҳдаги энг қийин ўйин Марокашга қарши кечди" / CHAMPIONAT.asia\n21:45Россия Суперкубоги учун баҳс Осиё мамлакатида ўтиши мумкин 2 21:45Япония U-23 ҳақида нималар биламиз? 5 21:25“Сўғдиёна” иккинчи лига клуби билан дуранг ўйнади 1 21:14"Барселона" посбони: "Жамоанинг асосий дарвозабони бўлиш учун кўп ишлаяпман" 6 21:07Olamsport: Бокс бўйича жаҳон чемпионати мезбони расман маълум бўлди, Хабиб Нурмагомедов қачон жанг ўтказишини маълум қилди 1 20:53Умид Аҳмаджонов - Миллий олимпия қўмитаси янги президенти 97 20:44Жаҳонгир Сотволдиевга таъзия билдирамиз 4 20:40"Челси" Алексисга қизияптими? Конте жавоб берди 14 20:31U-23 Осиё чемпионати. Ироқ ва Малайзия чорак финалга чиқди 5 20:16Эшитдик-да! Забиҳилло Ўринбоев Япониядаги иккинчи ўзбек футболчисига айланиши мумкин 46 20:07Ишониш қийин! Месси "Реал"нинг 4 нафар тўпураридан кўп гол урди + ФОТО 48 19:24Вазият жиддийлашмоқда! "Реал" Криштиану Роналдуни сотишга тайёр 60 19:09АПЛнинг энг зўрларини биласизми? 9 18:53"Боруссия" Обамейянгни сотишга тайёр. Қанчага? 9 18:37Достон Турсунов: "Чорак финалда янада яхшироқ ҳаракат қиламиз" 34\nИззаттила Абдуллаев: "Гуруҳдаги энг қийин ўйин Марокашга қарши кечди"\nЯрим ҳимояда ҳаракат қилаётган Иззаттила Абдуллаев совуққонлиги билан рақиб ҳимоячиларига жиддий хавф туғдиряпти.\nАйниқса унинг аниқ паслари.\n"Мухлисларимиз олдида юзимиз ёруғ бўлганидан хурсандмиз. ЖЧга келаётганимизда биздан нимани кутишаётганлигини яхши билардик ва мураббийларимиз буни ҳис қилишимиз керак эканлигини бир неча маротаба такрорладилар. Тур сайин ўйинимиз ўзига кела бошлади ва гуруҳдан муваффақиятли ўтиб олдик. Энди Гондурасга қарши ўйинга тайёргарлик кўриб кейинги босқич учун курашамиз", - дейди Абдуллаев.\n- Мана уч турки терма жамоамиз иккинчи бўлимга келиб кучайяпти. Жисмоний ҳолатимиздан келиб чиқиб, албатта бу яхши. Икки бўлим бир хил ўйин кўрсатишга нима етишмаяпти?\n- Асосий сабаб биринчи бўлимда дарвозамиз дахлсизлигини сақлаш. Ҳужумни унутмаган ҳолда ҳимояда хато қилмаслик. Биринчи бўлимда ишимиз юришмаган пайт устозимиз доим муаммога ечим бўла оладиган кўрсатмаларни беряпти. Менимча, бу бизнинг ютуғимиз бўлса керак. Бўлиб ўтган учта ўйиннинг барчаси муҳим бўлди. Айниқса, Марокашга қарши кечган ўйин. Бу баҳс барчамиз учун қийин кечди.


Президент — энергия таъминоти ҳақида: «Мен ўйлайманки, коррупция қилиш учун бу соҳани ислоҳ қилишмаган» – Газета.uz\n13 май, пайшанба Рамазон-2021 COVID-19 Ob-havo Zira Вакансиялар\nПрезидент — энергия таъминоти ҳақида: «Мен ўйлайманки, коррупция қилиш учун бу соҳани ислоҳ қилишмаган»\nШавкат Мирзиёев таъкидлашича, электр энергия ва газ соҳаси «коррупция қилиш учун ислоҳ қилинмаган». У 2021 йилда 5377 маҳаллада (60%) 15 минг км электр узатиш тармоқлари ва 4000 та трансформаторларни таъмирлаш бўйича кўрсатма берди. Энергетика вазири ўтган 25 йиллик даврга қараганда сўнгги 4 йилда 2,5 бараварга кўпроқ электр тармоқлари қурилганини маълум қилди.\n25 март 2021, 19:05 Сиёсат\nПрезидент Шавкат Мирзиёев раислигида 24 март куни ўтказилган 2021 йилда «Обод қишлоқ» ва «Обод маҳалла» дастурларини амалга оширишга бағишланган видеоселектор йиғилишида газ ва электр энергияси таъминоти масалаларига алоҳида эътибор қаратилди. Бу ҳақда «Газета.uz» мухбири хабар бермоқда.\n«Биз бу йил электр ва газ тармоқларида узоқ йиллар давомида тўпланиб қолган муаммоларни ечиш учун жуда катта маблағ ажратдик. Бу соҳаларда йирик лойиҳалар амалга оширилади», — деди президент.\nКуз-қиш даврига қадар режалаштирилган ишларни амалга ошириш учун энергетика вазири Алишер Султонов, «Ҳудудий электр тармоқлари» компанияси раиси Улуғбек Мустафоев ва «Худудгазтаъминот» раҳбари Баҳодир Эшмуродов масъул этиб белгиланди.\nЖорий йилда 5377 та маҳалладаги 15 минг километр электр узатиш тармоқлари ҳамда 4 мингдан ортиқ трансформаторни янгилаш белгиланмоқда. Бу мамлакатдаги маҳаллаларнинг 60 фоизини ташкил этади. Ушбу чора-тадбирларни молиялаштиришга қарийб 2,1 трлн сўм йўналтирилади.\nПрезидент электр ва газ таъминоти соҳаларида энг катта муаммо — бу ҳисоб-китобнинг йўқлигида эканлигини айтди.\n«Биз ҳозир АСКУЭ ва АСКУГ (электр ва газни автоматлаштирилган бошқариш ва ҳисобга олиш тизимлари — таҳр.) тизимини йўлга қўйяпмиз. Ҳозиргача ҳисоб-китоб бўлмагани учун бу соҳада пул тушуми ҳам бўлмаган. Мен ўйлайманки, коррупция қилиш учун бу соҳани ислоҳ қилишмаган», — деди Шавкат Мирзиёев.\n«Биз „қувурларни таъмирла, уларни қайта тикла“, деяпмиз, лекин қувурлар босимни кўтара олмай, портлаб кетаяпти. Мен 1958 йилда қурилган барча газ қувурларини алмаштириш бўйича қарор қабул қилдим», — дея қўшимча қилди президент.\nУ мазкур ишларни давлат хусусий шерикчилиги асосида амалга ошириш бўйича топшириқ берди. «Газ, свет бўлмаса қайси қишлоқ ёки маҳалла обод бўлиши мумкин? Қиш бошланганича бу амалга оширилиши керак», — дея таъкидлади давлат раҳбари.\nЭнергетика вазири Алишер Султонов сўнгги 4 йил ва 25 йилда соҳада амалга оширилган ишлар ҳажмини солиштирди.\n«2016 йилгача 25 йил мобайнида бутун республика бўйича 9300 км электр узатиш тармоқлари қурилган ва 4800 та трансформатор ўрнатилган. Бу ишлар бутун тармоқнинг бор йўғи 4 фоизини ташкил этади. Сўнгги 4 йилда эса 25 минг км электр узатиш тармоқлари қурилди ва 8900 та янги трансформатор қўйилган. Бу ўтган 25 йилга нисбатан 2,5 бараварга кўп», — деди вазир.\nЭнергетика вазири электр энергия истеъмоли нафақат қишда, балки ёзда ҳам ошаётганини таъкидлади.\n«Биз ўзимиз учун куз-қиш мавсуми деган нарсани унутдик. Халқ ёзда ҳам кондиционерларни ишлатаяпти, шунга электр энергия тизимида Тожикистон билан узилган линияни тиклаймиз. „Переток“ вақтида улардан электр энергияни олиб, уларга керак пайтида қайтариб бериш тизимини йўлга қўямиз. Қозоғистон ва Қирғизистон билан ҳам шундай ишлаймиз», — деди Султонов.\nАлишер Султонов Марказий Осиё давлатларининг газ тақсимловчи ягона мувофиқлаштирувчи маркази ҳам Тошкентда жойлашганини эслатиб ўтди.\nВазир шунингдек, жорий йилда 678 та «қониқарсиз» маҳаллаларда кафолатланган газ таъминотини йўлга қўйиш учун 958 км газ тармоқлари ва 3232 та газ тақсимлаш пунктлари ўрнатилади. Суюлтирилган газ истеъмолчиларига 11 192 дона қўшимча маиший газ баллонлари тарқатиб берилади.\n«Обод қишлоқ» ва «Обод маҳалла» дастурлари доирасида 508 та газ қувурлари таъмирланади ва 1677 та газ тақсимлаш пунктлари таъмирланади.\n«Шу чора-тадбирларни амалга ошириш учун жами 400 млрд сўм ажратилган. Бундан ташқари, магистрал газ тимизларида 617 миллион долларлик лойиҳаларни — шу йилнинг октябрь ойигача амалга оширамиз. Кеча сиз (президент — таҳр.) айтганингиздек, шундан 200 млн доллари ҳал бўлди. Қолган пулларига келадиган бўлсак, биз тарихда биринчи марта газ етказиб бериш соҳаси ва газ компрессор станцияларида давлат-хусусий шерикчилик лойиҳаларини амалга оширмоқдамиз, яъни тўғридан-тўғри инвестициялар пайдо бўлади», — деди Султонов.\nУнинг сўзларига кўра, бу Ўзбекистоннинг қишки мавсумда «тўлиқ шимол тарафдан газни марказга ҳайдашга имконият беради».\n«Газ қувурларининг бир хиллари 1958 йилда қурилган. 12 мм бўладиган қувур деворлари бир хил жойларда 1,5−2 ммгача келиб қолган. Буж уда ҳам ҳавфли. Ўшанинг учун биз босимни кўтара олмай, бор газни ҳам ҳайдашга бизда имкон бўлмаган», — деди Алишер Султонов.\nВазир мамлакатда октябрь ойига қадар 455 км газ қувурлари алмаштирилишини маълум қилди.\nАввалроқ, «Газета.uz» жорий йилда «Обод қишлоқ» ва «Обод маҳалла» дастурлари ҳамда ипотека дастурларини молиялаштиришга 3 млрд доллардан зиёд маблағ йўналтирилиши ҳақида ёзган эди. Президент ушбу маблағлар ташқи қарз кўпаймаган ҳолда ажратилишини маълум қилди.\n«Газета.uz» 1 835\n#газ ва электр энергия\n«Бюджет маблағлари талон-тарож қилинса, прокурорлар ҳам жавобгар бўлади» — президент 25 март 2021, 15:22\n«Обод қишлоқ» ва «Обод маҳалла» дастурлари доирасида 3 млрд доллар ажратилади — президент 24 март 2021, 20:06\n12.05 Чигитнинг биржа нархлари тушиши ортидан пахта ёғи ҳам арзонлашди\n12.05 Жаҳон янгиликлари дайжести\n12.05 Президент Рамазон ҳайити арафасида 100 нафар маҳкумни авф этди\nЎзбекистон Исроил ва Фаластинни зўравонликка чек қўйишга чақирди\nШавкат Мирзиёев Япония бош вазири Ёсихидэ Сугани Ўзбекистонга таклиф қилди\n«Стандартларсиз биз хориж бозорларига кириб бора олмаймиз» — президент\n9 вилоятда ёғ арзонлашди, Тошкентда эса қимматлашди — ИТИМ


You Tube блогери собиқ "Bellator" чемпионини қандай нокаутга учратди (видео) - Zamin.uz\nҲозирги вақтда професcионал боксда нафақат боксчилар балки бошқа соҳа вакиллари ҳам кўргазмали жангларда иштирок этмоқда. Хусусан, ана шундай машҳур "You Tube" блогерлардан бири Жек Пол бугун яна рингга кўтарилади. Унга ММА жангчиси, “Bellator” чемпиони Бен Аскрен рақиблик қилди.\nАтланта шаҳридаги "Mersedes Benz" аренасида ўтказилган жанг оқшоми трансляция нархи 49.9 доллар қилиб белгиланган эди. Ушбу жанг узоқ чўзилмади. Жек Пол Аскренни 1 раунддаёқ нокаутга учратди.\nБен Аскрен эса машҳур ММА жангчиси бўлиб собиқ “Bellator” жангчиси ҳисобланади. У UFC промоушенда ҳам уч марта жанг ўтказиб, иккитасида имкониятни бой берган. Аскрен бу сафар кўргазмали жангда ўзини синаб кўрди ва яна ундан омад юз ўгирди.\nЯнгиликлар » Спорт » You Tube блогери собиқ "Bellator" чемпионини қандай нокаутга учратди (видео)


Шимолий Корея 4та баллистик ракета учиргани ҳақида ҳозирча «жар солмаяпти»\n11:00 / 06.03.2017\nЯпония томони маълумотига кўра, Шимолий Корея 6 март куни тонгида Япон денгизи томон номаълум турдаги 4та баллистик ракета учирди. Пхеньян томони эса ҳозирча бу ҳақда сукут сақламоқда.\nҚайд этиш керакки, одатда шимолликлар ўтказилган ракета синовлари ҳақида 1 кундан кейин, халқаро ҳамжамиятнинг муносабатидан келиб чиқиб расмий маълумот беради. Шунингдек, Шимолий Корея марказий телевидениеси, марказий нашри ("Нодон синмун") ҳамда Корея Марказий телеграф агентлигида бир вақтда ҳисобот эълон қилинади.\nЖурналистларнинг маълумотларига кўра, ракеталар Пхенан-Пукто вилоятидаги Тончханни посёлкаси яқинидаги Сохэ космодромидан учирилган. Ракеталар Япониянинг Акита префектурасидаги Ого яриморолидан ғарбга томон 300-350 км узоқликда қулаган.\nАхборот агентлигининг маълум қилишича, ҳаммаси бўлиб 4 та ракета учирилган. Улар Шимолий Корея ҳудуди узра 1000 км масофани учиб ўтиб, Япон денгизидаги Япониянинг иқтисодий ҳудудига тушган.\nСеул Шимолий Корея KN-08 ёки KN-14 қитъалараро баллистик ракетасини учирганини тахмин қилмоқда. Шимолий Кореянинг бу ракета синовлари Жанубий Кореяда АҚШ-Жанубий Корея ҳарбий машғулотларига жавоб бўлгани тахмин қилинмоқда. Корея халқ армияси ўтган ҳафтада Шимолий Корея бундай ҳаракатларга жавоб чоралари кўришга мажбур бўлишидан огоҳлантирган.


22:14 11.02.2020 (Янгиланган 22:15 11.02.2020)\nЎзбекистон президенти коррупция даражаси юқори бўлган соҳаларда бу иллатдан қутулиш бўйича дастур ишлаб чиқиб, ижросини ташкил этиш юзасидан кўрсатмалар берди\nТОШКЕНТ, 11 фев - Sputnik. Ўзбекистон президенти Шавкат Мирзиёев 11 февраль куни коррупцияга қарши курашиш ҳамда жамоатчилик назорати тизимларини такомиллаштириш масалалари бўйича йиғилиш ўтказди, деб хабар қилди президент матбуот хизмати.\nМирзиёев Олий Мажлисга йўллаган Мурожаатномасида коррупция оқибатлари билан курашишдан кўра барвақт олдини олишга ўтиш кераклигини таъкидлаб, унга қарши курашишга масъул бўладиган алоҳида орган тузишни таклиф қилган эди. Йиғилишда ушбу янги тузилмани ташкил этиш масалалари муҳокама қилинди, дейилади хабарда.\nTransparency International халқаро нодавлат ташкилоти томонидан юритиладиган "Коррупцияни тасаввур қилиш 2019" индексида Ўзбекистон 25 балл билан 5 поғонага юқорилаган ва 153 ўринни эгаллаган эди.\nЎзбекистонликлар фикрича, коррупция энг кўп тарқалган соҳалар бу: соғлиқни сақлаш, таълим, банк, божхона, суд, прокуратура, ички ишлар, коммунал хизмат соҳаларида, шунингдек, фуқароларни ишга қабул қилиш ҳисобланади.\nТаъкидланишича, коррупцияга қарши курашишнинг энг асосий йўли давлат органлари фаолияти ва иш жараёнларини шаффоф қилишдир. Бунда энг асосий эътиборни ишга олиш, давлат харидлари, рухсатнома ва лицензиялар бериш каби жараёнларда очиқ-ошкораликни таъминлашга қаратиш лозим.\nАдлия вазирлиги ва Бош прокуратурага Бирлашган Миллатлар Ташкилотининг Тараққиёт дастури билан ҳамкорликда вазирлик, компания ва ҳокимликларда ички коррупцияга қарши чораларни ишлаб чиқувчи ва амалга оширувчи "комплаенс назорат" тизимини жорий этиш вазифаси қўйилган.\nХорижий экспертларни жалб қилган ҳолда, давлат хизматчилари мол-мулки ва даромадларини декларация қилиш тизиминининг барча ташкилий-ҳуқуқий асосларини ишлаб чиқиб, амалиётга киритиш шартлиги таъкидланган.\nМутасаддиларга хорижий тажриба асосида коррупцияга қарши курашиш бўйича тузилмани ташкил этишга доир ҳужжатларни ишлаб чиқиш юзасидан топшириқлар берилган. Мазкур тузилма нафақат бу борада давлат сиёсатини амалга ошириши ва мувофиқлаштириши, балки коррупцияга қарши курашишда барча куч ва воситаларга эга бўлиши кераклиги кўрсатиб ўтилган.


Таксичилик билан шуғулланувчи жисмоний шахслар қандай солиқлар тўлайди? – Газета.uz\nLotinchada 8 июл 2021, 11:29 Иқтисодиёт\nТаксичилик билан шуғулланувчи ЯТТлар республиканинг қайси ҳудудида фаолиятини амалга оширишидан қатъи назар 2021 йил учун ҳар ойлик 150 минг сўм қатъий ва белгиланган миқдордаги ижтимоий солиқни (245 минг сўм) тўлайдилар. Бу ҳақда Давлат солиқ қўмитаси матбуот котиби Музаффар Назаров маълум қилди.\nЭслатиб ўтамиз, эксперимент тариқасида якка тартибдаги тадбиркорларга 4 та ўриндиқли енгил автотранспортда йўловчи ташиш фаолияти билан шуғулланиш ҳуқуқи берилаётгани ҳақида хабар берган эдик. 2021 йил 1 сентябрдан бошлаб ЯТТ сифатида такси фаолияти билан шуғулланиш фақатгина мижозларни излаш бўйича интерактив хизмат кўрсатувчи компаниялар (агрегаторлар) хизмати орқали амалга оширилади.\n«Газета.uz» 1 513


Ўзбекистондаги барча хонандалар лицензиядан маҳрум этилади, агар... - www.Voydoda.com - Скачать новинки музыки 2018 бесплатно -\nАвтор: admin / Дата: 8-02-2018, 10:30 / Просмотров: 1 351\nБундан буён “фалончи хонанданинг ярим ялонғоч либосда чиққан клипини канал раҳбарияти биздан берухсат қўйиб юборган” деган баҳоналарга ҳам ўрин қолмайди.\nАввалроқ, “Ўзбекконцерт” давлат муассасаси ҳузурида Клиплар кенгаши тузилиши, бундан буён хонандалар ТВ экранлар учун тайёрлаётган клиплари сценарийсини ушбу Кенгаш билан муҳокама қилиши кераклиги ҳақида хабар берган эдик.\n“Ўзбекконцерт” давлат муассасаси томонидан ваъда қилинган Клиплар кенгаши ўз ишини бошлади. Бу ҳақда таҳририятимизда “Ўзбекконцерт” давлат муассасаси директори Одилжон Абдуқаҳҳоров хабар берди.\nАбдуқаҳҳоровнинг маълум қилишича, эндиликда ҳар бир хонанда клипини суратга олдириб бўлгач, уни ТВ эфирларига беришдан аввал Клиплар кенгашига тақдим этади. Ҳайъат аъзолари топширилган клипларни телеэфирларга беришни маъқул топсалар, клиплар намойишига рухсат берилади. Йўқса, тақиқ қўйилади. Хоҳловчилар клиплар суратга олинишидан аввал кенгаш аъзолари билан маслаҳатлашишлари мумкин.\nБунда ТВларга ортиқча мажбурият тушмайди. Аксинча, “Ўзбекконцерт” бор масъулиятни гарданига оляпти. Бундан буён “фалончи хонанданинг ярим ялонғоч либосда чиққан клипини канал раҳбарияти биздан берухсат қўйиб юборган” деган баҳоналарга ҳам ўрин қолмайди.\nХонандалар-чи? Хонандаларнинг ҳам бундан кейин масъулияти ортиши тайин. Клипларини Кенгашга топширмаган, “билмагандим”, “хабарим йўқ эди”, деганлар лицензиясидан маҳрум этилади.\nДарвоқе, Клиплар кенгаши 1 февралдан ўз фаолиятини бошлади. Кўрамиз, натижа қандай бўларкин...


Эрон ва Покистондан олиб келинган картошкада хавфли зараркунандалар борлиги аниқлади\n20 январ 2022, Тошкент вақти: 22:45\nЎзбекистон ўсимликлар карантини ва ҳимояси агентлиги матбуот котиби Сабина Садинова Тошкентда ўтган матбуот анжуманида бу тўғрида билдирар экан, нематодалар картошка ва полиз экинлари ҳосилига катта миқдорда зарар етказувчи паразитлар эканини айтди.\nУнга кўра, жаҳонда ҳар йили нематодалар томонидан юз миллиард долларга яқин зарар етказилади. Нематодлар тарқалган жойларда 30 йил давомида картошка ва полиз экинларини етиштириш мумкин эмас.\nЎсимликлар карантини ва ҳимояси агентлиги фитосанитария талабларини бузганлик учун Эрон ва Покистонга даъво юборган.\nАгентликнинг билдиришича, жорий йилда Ўзбекистон Россия, Қозоғистон, Покистон, Эрон ва Қирғизистондан 400 минг тоннага яқин картошка импорт қилди. Мазкур импортнинг 24,4 фоизи Покистон, 38,5 фоизи Эрон ҳиссасига тўғри келади.


Сунъий интеллект технологияларини қўллаш бўйича махсус режим жорий қилинади - Review.uz\nСунъий интеллект технологияларини қўллаш бўйича махсус режим жорий қилинади\nМахсус режим иштирокчилари IT-парк резидентлари ҳисобланади ва улар ўз фаолиятини экстерриториаллик принципи асосида амалга оширади.\n2021 йил 26 август куни “Сунъий интеллект технологияларини қўллаш бўйича махсус режимни жорий қилиш чора-тадбирлари тўғрисида”ги Президент қарори қабул қилинди.\nИнсон ва машина. Сунъий идрок инсонни меҳнат бозоридан сиқиб чиқарадими?\n- аризалар 5 иш куни ичида тезлаштирилган тартибда кўриб чиқилади;\n- рухсат этиш хусусиятига эга тегишли ҳужжатларни олиш учун талаб этиладиган ҳужжатлар рўйхати ваколатли давлат органи томонидан қисқартирилади;\n- тегишли ҳужжатларни олиш учун белгиланган тўлов миқдорлари 2 бараварга камайтирилади.\nМахсус режим фаолиятининг муддати 5 йилни ташкил этади.\nТажриба-синов лойиҳалари 1 йилдан кўп бўлмаган муддатда амалга оширилади.\nОТМларда “Сунъий интеллект” йўналиши бўйича кадрлар тайёрлаш йўлга қўйилади\nСунъий интеллект қачон мактаб тизимига жорий этилади?


Ўзбекистондаги журналистлар бепул эмланишади\n19 Fevral 09:30 / Published in COVID-19\nЎзбекистон журналистлари бепул эмлаш имкониятига эга бўладилар. Ушбу рўйхатга блогерлар ҳам киритилган. Бу ҳақда санитария-эпидемиологик фаровонлик ва аҳоли саломатлиги хизмати бошлиғининг ўринбосари Нурмат Отабеков айтиб берди.\nКоронавирусга қарши кураш бўйича штаб матбуот хизмати қуйидаги баёнотни берди:\n«Шунингдек, журналистлар, блоггерлар, оммавий ахборот воситалари ходимлари, жамоат транспорти ходимлари (метро, темир йул, аэропорт ходимлари), чет элда таҳсил олаётган талабалар ва меҳнат муҳожирлари эмланади», – деди Атабеков.\nЭслатиб ўтамиз, Ўзбекистон Президенти Шавкат Мирзиёев 10 феврал куни бўлиб ўтган видеоселектор йиғилишида бир ой ичида биринчи навбатда эмланадиган аҳолининг тоифаларини аниқлаш ва электрон рўйхатларни тузиш бўйича кўрсатма берган эди.\nВактсинани биринчи бўлиб қариялар, шифокорлар, ўқитувчилар ва ҳуқуқни муҳофаза қилиш органлари ходимлари хавфига дучор бўлганлиги ҳақида хабар берилди. Аҳолининг ижтимоий заиф қатламларини эмлаш давлат бюджети ҳисобидан режалаштирилган.\nTagged under: БЕПУЛ, ЖУРНАЛИСТ, ЎЗБЕКИСТОН, ЭМЛАШ\nТўртинчи вакцина Ўзбекистонда синовдан ўтказилгандан сўнг Хитойда чиқарилди\nҒайриоддий тадқиқотлар: коронавирусдан қутулганларнинг учдан бири яна касалхоналарга мурожаат қилишади


“Korean Air” Навоий аэропортида янги терминални ишга туширди\n“Korean Air” бошқараётган Навоий аэропорти, АҚШнинг Афғонистондаги амалиётлари учун транзит бекатига айланиши мумкин.\nБу тадбир Ўзбекистон билан Жанубий Корея ўртасидаги иқтисодий келишув экани айтилаётган эсада, келажакда Тошкентнинг Вашингтон билан яқинлашуви доирасида Афғонистондаги халқаро кучлар учун юкларни етказиб берувчи муҳим иншоотга айланиши эҳтимоллари юқори, демоқда таҳлилчилар.\n2009 йилнинг 1 январидан бошлаб Жанубий Кореянинг “Korean Air” ҳаво компанияси бошқарувига берилган Навоий халқаро аэропорти президент Каримов қарори билан халқаро стандартлар даражасидаги интермодал логистика марказига айлантирилмоқда.\nНавоий халқаро аэропртининг юк ташувчи парвозларни мувофиқлаштириш бўлими ходими аэропорт қошида очилаётган янги терминалнинг халқаро талабларга жавоб берадиган, бир кунда 300 тоннага қадар юкни қабул қилиб олиш ва кузатиш имкониятига эга бўладиган замонавий терминал эканини бўлишини тасдиқлади.\n- 12 август куни янги терминланинг очилиш маросими бўлиб ўтди. Аммо, бу дегани терминал тўлиқ иш бошлади, дегани эмас. Ҳали тугалланмаган ишлар бор. Ҳозирча фақат очилиш маросими бўлди, - деди Навоий аэропорти ходими.\n“Korean Air” ҳаво компаниясининг Навоий шаҳридаги ваколатхонасида юк ташувчи агент бўлиб ишлайдиган Асилбек Боқиевга кўра, Boeing-747, Airbus A300-600 русумидаги йирик юк ташувчи самолётларни қабул қилиб олишга мўлжалланган Навоий аэропортида узунлиги 4 километрлик учиш-қўниш йўли ва бир вақтнинг ўзида 5 та самолётга барча турдаги хизматни кўрсатиши мумкин бўлган тўхташ жойи бор.\n- Агар бир кунда 5 тагача юк ташувчи самолёт қабул қилиб олинса, янги юк терминали орқали бир кунда қабул қилиб, кузатиб юбориш мумкин бўлган юк миқдори 200 тоннадан ошади ва янги терминал шунчалик иш қувватига эга бўлади. Тўлиқ ишга тушиши билан шунча миқдорда юк ташиладиган парвозлар амалга оширила бошлайди, тахминимча, - дейди Асилбек Боқиев.\nУнинг тахминича, Марказий Осиёда ҳозрича ягона бўлиб турган ва ундан фойдаланаётган ҳар икки давлат – ҳам Корея ва ҳам Ўзбекистон учун жуда қулай бўлган Навойи аэропорти қошидаги янги юк терминалида турли кўринишдаги маҳсулотларни сақлаш мумкин бўлган оддий омборлар ва музхоналар, шунингдек, хавфли юкларни сақлаши мумкин бўлган омборлардан иборат 6 та станция ҳам бор.\nХавфли юклар, дейилганда ҳарбий юклар ҳам назарда тутилганми, деган саволимизга жавобан “Korean Air” ҳаво компанияси агенти “йўқ”, деб жавоб берди.\n- Хавфли юклар дейилганда, айнан, ҳарбий қурол-яроғ техникаси эмас, масалан, ёнилғи, газ ёҳуд ёқилғи маҳсулотлари назарда тутилмоқда. Бу юклар саноатнинг турли соҳаларида ишлатилади. Яъни, бизнинг компания ҳозирда, асосан, тинч аҳоли истеъмолига мўлжалланган маҳсулотларни ташиш билан шуғулланмоқда, - деди Асилбек Боқиев.\nАйни пайтда хорижлик таҳлилчилар ҳозирданоқ халқаро ҳаво компаниялари эътиборини тортган Навоий аэропорти истиқболда минтақадаги қулай логистика марказига айланиши мумкинлигини тахмин қилмоқда.\nХусусан, аэропорт Қўшма Штатларнинг яқин иттифоқчиларидан бири бўлган Жанубий Корея бошқарувига берилгани келажакда ундан Афғонистондаги ҳарбий амалиётлар учун ноҳарбий юкларни ташишда фойдаланиши мумкинлиги таҳлилчилар муҳокама қилаётган асосий мавзулардан биридир.\nЖанубий Корея ва Ўзбекистон ўртасида бу хусусда шартнома имзоланганидан буён аэропортдаги жараёнларни кузатиб келаётган ғарблик тадқиқотчи журналист Дейдре Тейнан ана шундайлардан бири.\n- Бу билан бир тарафдан, Тошкент “Korean Air” ҳаво компаниясига солиқ соҳасида берилган имтиёзлар муддатини узайтириб, логистика марказини бунёд этишни давом этиришга даъват қилмоқда ва ундан тижорий мақсадларда фойдаланмоқда. Иккинчи томондан эса, “Korean Air” ҳаво компанияси АҚШ билан шартнома тузиб, Ўзбекистондаги логистика маркази орқали Афғонистонга ноҳарбий юкларни етказиш имконига эга бўлмоқда. Яъни, Ўзбекистон ва Жанубий Корея ўртасида имзоланган бу шартнома барча томонлар учун ҳақиқатда ҳам фойда келтирувчи битимдир. Хусусан, Ўзбекистон томони кўраётган даромад миллиолаб АҚШ долларини ташкил қилмоқда,- дейди ғарблик тадқиқотчи журналист Дейдрэ Тейнан.\nЭслатиб ўтамиз, 2009 йилнинг 1 январидан бошлаб, Навоий аэропорти 5 йиллик муддатга “Korean Air” ҳаво компанияси бошқарувига берилган. Кореяликлар шартнома муддатини яна 5 йилга узайтириши ҳам мумкин.\nАҚШнинг Осиёдаги яқин иттифоқчиси бўлган Жанубий Корея ҳукумати Ўзбекистон билан Навоий хусусидаги шартномани имзолаётган 2008 йилда Тошкент билан Вашингтон ўртасидаги алоқаларни яхшилашда воситачилик қилиш истагини билдирган эди.\nБу шартнома ўз вақтида 2005 йил Андижон воқеаларидан сўнг Ўзбекистон ҳукумати Хонободдаги АҚШ ҳарбий базасини чиқариб юборган ва Ғарб билан муносабатлари совуқлашган кезда АҚШ иттифоқчиси бўлган давлат билан имзоланган энг йирик шартномалардан бири сифатида баҳоланган эди.\nҲозирги кунда Навоий аэропортининг ўзида ҳануз реконструкция ишлари давом этмоқда. Аэропортни замонавийлаштириш жараёнининг илк босқичи якунига етган 2008 йилнинг август ойида дастлабки халқаро транзит парвозлари Сеулнинг Инчеон аэропортидан бошланиб, Навоий аэропорти орқали Миланга амалга оширилган эди.\nҲозир аэропортни бошқараётган “Korean Air” ҳаво компанияси ва 2008 йилда бу компания билан ўзаро ҳамкорлик тўғрисида шартнома имзолаган “Ўзбекистон ҳаво йўллари” миллий авиакомпанияси бир ҳафтада умумий ҳисобда 20 дан ортиқ парвозни амалга оширмоқда.\n“Korean Air” ҳаво компанияси улушига, асосан, қитъалараро транзит юк парвозлари тўғри келмоқда. Компания Boeing-747 самолётларида ҳафтасига 12 та рейс билан Инчеон-Милан-Навоий, Инчеон-Навоий-Брюссел ва Шанхай-Навоий-Милан йўналишларида юк ташиш парвозларини амалга оширмоқда.\n“Ўзбекистон ҳаво йўллари” миллий авиакомпанияси эса Airbus A300-600 русумли самолётларда ҳафтасига жами 11 та рейс билан Деҳли, Мумбай, Бангкок, Франкфурт, Дакка йўналишларидаги парвозларни амалга оширмоқда.\nМиллий авиакомпания матбуот хизматининг билдиришича, яқин келажакда Истамбул, Олмаота, Дубай, Москва ва Тел-Авив йўналишлари бўйича ҳам парвозларни амалга оширишга ҳозирлик кўрилмоқда.\nНавоий аэропорти орқали амалга оширилаётган юк ташувчи парвозларининг 80 фоизи транзит парвозларидир, дейди Асилбек Боқиев Озодлик билан суҳбатда.\n- Ҳозирча ўзимиздан кўпроқ қишлоқ хўжалиги маҳсулотлари Корея ва Италияга жўнатилмоқда. Мисол учун, шу кунларда кунига ўртача 15 тоннадан қовунни Сеулга жўнатаяпмиз. Яъни, ўзимиздаги фермер хўжаликлари етиштираётган оддийгина полиз маҳсулотлари ҳам кетаяпти. Аммо, келажакда Навоийда қурилаётган Иқтисодий саноат зонаси ишга тушса, биздан хорижга кетадиган экспорт юклари ҳажми ошиши кўзланган, - дейди “Korean Air” ҳаво компаниясининг Навойи шаҳридаги ваколатхонаси агенти Асилбек Боқиев.\nЭслатиб ўтамиз, Навоий аэропортини замонавийлаштириш ишлари 2008 йилда, “Ўзбекистон ҳаво йўллари” миллий компанияси ва “Korean Air” ҳаво компанияси ўртасида ўзаро ҳамкорлик асосидаги шартнома имзоланганидан сўнг бошланди.\n"Korean Air" Навоий аэропортида янги терминални ишга туширди


Ассалому алайкум, «Mangu Innovation» Лойиҳасининг янгиликка ўч, ёрқин келажакка Биз билан интилаётган иштирокчилари! Вақт бир зумда ўтиб, «Mangu Innovation» ташкил этилганига ҳам бир йил тўлди. Лойиҳа инновацион реклама объекти, электрон қиймат бирлиги сифатида шаклланиб, ниҳоят онлайн Биржа тизимига кириб келди. Бир нечта босқичларни кўриб, мамлакатимиз реклама ва пул соҳасида янгилик яратишга интилиб келган Лойиҳа бугун асосий мақсадига эришди. Анчадан бери электрон Биржа билан бирга катта янгилик ҳам бўлади дея таъкидлаётган сиримизни очамиз: Энди «Mangu Innovation»даги саноғи аниқ, қайта эмиссия қилинмайдиган 1017125 дона пикселлар реклама объекти сифатида онлайн Биржамизда айлана бошлайди. Қандай қилиб дейсизми?! Биз энди ҳар бир пикселни «Mangu Market» бўлимидаги майдонга қўйилиши мумкин бўлган реклама эълони объекти сифатида баҳолаймиз. «Mangu Market place» интернет дўконида “А”дан “Я”гача бўлган исталган маҳсулот, ҳизмат ёки реклама кўриниш беради. Ҳар бир реклама бериш ҳизматига эса бир «Mangu» пиксели билан тўлов асос қилиб олинади. Миллион дона маҳсулот рекламаси қўйилиши ва сотилиши ҳисобига «Mangu» қадри ортаверади. Демак, 1 «Mangu» пиксели - сотилгунига қадар кўриниш берадиган бир дона реклама обеъктига тенг баҳоланади. Сиз истасангиз Сотувчи, истасангиз Харидор сифатида маҳсулотни ҳамёндаги сўмингиз орқали сотиб олишингиз ёки сотиб юборишингиз мумкин бўлади. Сотувга қўйиладиган маҳсулотлар сони ва айланмаси бевосита Биржадаги MNG қадрини белгилайди. Оддий қилиб тушунганда машҳур «АMAZON» платформасининг MNG билан боғланган инновацион шаклини ишлаб чиқяпмиз. Демак бунда маҳсулот «Mangu» ҳамёни орқали сотиб юборилса, Платформа савдо суммасидан 3% ҳизмат ҳақи ушлаб қолади. Нақдлаштириш бўлимига ҳам мавжуд чегарада ҳизмат учун 1% миқдор белгилаймиз. Турган гапки, ҳамма инсонга ҳам қандайдир маҳсулот сотиб олиш учунгина сумма керак. «Mangu place» иновацион маркетидан ўзига маъқул нархда керакли нарсасини топган инвестор албатта уни сотиб олади. Бунда алоқа маълумотлари бўйича ўзаро келишган сотувчи ва харидор нақд пулда ҳам савдо қилавериши ихтиёрий. Мухими, интернетдаги онлайн бозор соҳасига янгича ёндашув албатта кўпчиликни ва ҳаттоки йирик компанияларни ҳам ўзига тортади! «Mangu.UZ»даги ҳар бир Инвестор ҳам Трейдер ҳам Сотувчи ҳам Харидор бўла олади. Бу инновацион услуб бугунги кунда интернетда хизмат кўрсатаётган, Телеграмда канал очиб ишлаётган қонуний тартибда эса тадбиркорлиги бўлмаган субъектлар учун маҳсулот ёки хизматларини сотишнинг жуда қулай ечими ҳам бўла олади. Янги платформа махсус чат, бошқарув панелидан иборат бўлиб, мобил электрон ҳамён тақдим этилгач сайтга ташрифлар сони бўйича тасиксда Лойиҳамиз энг юқори поғоналарни эгаллаши ҳам мумкин. Маълумот учун айтиб ўтишимиз керак: интернетдаги реклама соҳасида катта янгилик бўлиши кутилаётган махсус ишланма - Тошкент шаҳрида бепул «WiFi» зонаси ташкил этиш бўйича йирик Лойиҳа тақдим этилган. Ҳозирда мутасадди идоралар, Тошкент шаҳар ҳокимияти билан алоқа ўрнатяпмиз. Лойиҳа муаллифи ва инвестори Россиялик йирик корпорация бўлиб, агар ушбу Лойиҳани амалга ошира олсак, ундаги тўловлар ҳам айнан «Mangu» ҳамёни билан бўлади.\n«AQL EGALARI» MCHJ «Mangu Innovation» виртуал Лойиҳаси 2018- йилда интилган мақсадларига 2019-йилда етиб келди. Биз билан қолинг! Бу фоний дунёда фикр ва ишонч «Mangu»лик яратади!.. Чекланган активлар чекланмаган имкониятлар ато этиши мумкин! Келажак Биз билан! «Mangu» эса ҳаммамизники!..


Дуо муолажа қандай таъсир қилади? » Ўзбекистон янгиликлари – Zamin.uz\n21 февраль 2019, 12:32\nДуо билан энг аввало бизни яратган ва бизга шифони ваъда қилган Аллоҳ таоло билан руҳий мулоқотга киришамиз. Хасталик — биз инсонлар учун ожизлик, муҳтожликдир. Ожизлик инсонни самимийликка йўналтиради. Самимият эса муҳаббат ва баракатдир. Бу руҳиятда инсоннинг кўнглидан кечганлари тилига келади ва табиий равишда мияда айрим гормонлар секрециясини ишга туширади. Бош асаб тизими ва ички секреция безлари бу модда ва гормонлардан ижобий таъсир қилиши жуда кўп тадқиқотлар натижасида рўёбга чиққан. Мия ва онгда пайдо бўлган бу ўзгаришлар тўқималар ва тана аъзоларимиз учун биз хаёлимизга келтирмаган шифоларга васила бўлади.\nДуо ўз таъсири билан даҳшатли, ҳуркитовчи ўлим каби йўқликка қараб бораётган инсон танасини сокинлаштирувчи ҳимоя деворига ўхшайди. Ғарб оламида эътиқод ва ишонч бир қанча касалликларни даволашда қўлланилганини яхши биламиз. Инсон руҳияти иймондан қувват олиш билангина тетиклашади. Бир сўз билан айтганда, дуо — руҳий муолажа. Олиб борилган кўп сонли тадқиқотлар, ҳануз давоси топилмаётган саратоннинг баъзи хасталикларида дуо билан биргаликда замонавий муолажа олиб борилгани ва бу билан иммун тизими қувватланиб, беморлар соғайганини тақозо қилади.\nДуо билан шифо топса бўладими?\nЎтган йилларда Amerikan Duke университетида ўтказилган тажрибада мусулмон, христиан, яҳудий ва буддистлар дан тузилган оғир хасталикка учраган беморлар гуруҳининг яқинларидан хасталарнинг ҳақига дуо қилиш сўралди. Беморлар ва шифокорларнинг бундан бехабар эдилар. Олти ойдан кейин қатъий дуолар билан сурат ва тинчлантирувчи мусиқа муолажасини олган гуруҳда бошқалардан кўра оз ўлим қайд этилди.\nЎтказилган тиббий -илмий тадқиқотлар шуни тақозо қилади-ки, инсон гўшт ва суякдан бошқа ўзига хос хусусиятлар билан яратилган. Бир касаллик ҳар хил инсонда турлича кўринишда намоён бўлади ва муолажа натижаси ҳам айрича бўлади. Айни дори бир беморнинг соғайишига сабаб бўлса, бошқа бир беморга салбий таъсир қилиши ва ҳаттоки ўлимга ҳам олиб бориши мукин. Бу каби мисолларни кўплаб келтириш мумкин.\nЯнгиликлар » Ҳаёт тарзи » Дуо муолажа қандай таъсир қилади?


Танзила Норбоев Ўзбекистон бюджети ижтимоий йўналтирилганини таъкидлади - Bugun.uz\nТанзила Норбоев Ўзбекистон бюджети ижтимоий йўналтирилганини таъкидлади\n15:06 | 15-12-2021\nСенат раиси Танзила Норбоева 15 декабрь кунги ялпи мажлис пайтида Ўзбекистон бюджети ижтимоий йўналтирилганини таъкидлади. Бу ҳақда Юқори палата ахборот хизмати «Bugun.uz»га хабар берди.\nРаис нутқи давомида ҳукумат бюджетдан маблағ олувчи ташкилотларда молиявий интизомга риоя этилиши юзасидан назоратни янада кучайтириши зарурлигини қайд этган.\n«Давлатимиз раҳбари ‘Янги Ўзбекистон — ижтимоий давлат’ деган тамойилни илгари сурмоқдалар. Шу маънода, келгуси йил учун Давлат бюджетида ижтимоий соҳаларга мисли кўрилмаган даражада катта эътибор қаратилмоқда. Яъни, 105,5 трлн сўмдан зиёд маблағ ёки жами бюджет харажатларининг қарийб ярми (49 фоиз) ижтимоий соҳа ва аҳолини қўллаб-қувватлашга йўналтирилмоқда. Жумладан, таълим соҳасига 47 трлн сўм мабалағ ажратилмоқда (жорий йилга нисбатан 6,5 трлн сўмга кўп).\nБу эса, яна бир бор Ўзбекистон бюджети – ижтимоий йўналтирилган бюджет эканлигини тасдиқлайди. Қайд этиш керакки, кўзланган мақсадларга эришиш, буджет маблағларнинг ўз вақтида, тўлиқ, самарали ва энг асосийси қонуний сарфланишини таъминлашда парламент ва жамоатчилик назоратини кучайтириш ҳар доимгидан ҳам долзарб аҳамият касб этмоқда. Бу борада марказдан маҳаллагача бўлган изчил тизим йўлга қўйилиши мақсадга мувофиқ. Шу боис, жойлардаги сенаторлар, маҳаллий Кенгашлар депутатлари, фуқаролар йиғинлари ва кенг жамоатчиликни жалб этган ҳолда бу борада масъулиятни оширишлари лозим.\nШунингдек, ҳар бир вазирлик ва идорадан келгуси йилда ўз зиммасига юклатилган вазифалар, хусусан, давлат дастурлари ҳамда тармоқ дастурларини ўз вақтида тўлиқ ижросини таъминлаш бўйича зарур чоралар кўриш талаб этилади. Бюджет харажатлари очиқ-ошкора бўлиши, давлат идоралари, ҳудудлар унинг ҳар бир сўмини оқилона, тизимли равишда сарфлаши шарт.\nҲукумат бюджетдан маблағ олувчи ташкилотларда молиявий интизомга риоя этилиши юзасидан назоратни янада кучайтириши, аниқланган қонун бузилиши ҳолатларига нисбатан ўз вақтида қатъий чоралар кўриши зарур. Ҳисоб палатаси бюджет маблағларидан мақсадсиз фойдаланиш ҳолатларини чуқур ўрганиб, уларни бартараф қилиш бўйича Сенатга уч ой ичида аниқ таклифларни киритиши зарур. Қарор лойиҳасида ҳам буни акс эттириш керак», — дейди Танзила Норбоева.\nАввалроқ Сенат ялпи мажлисида 2022 йил учун Давлат бюджети тўғрисидаги қонун лойиҳаси маъқуллангани ҳақида хабар берилганди.


Метформин – medu.uz – Дорилар ҳақида маълумотлар ўзбек тилида\nHome Йўриқномалар Метформин\nПрепаратнинг савдо номи: Метформин\nТаъсир этувчи модда (ХПН): Метформин\nфаол модда: метформин гидрохлориди – 500 мг, 850 мг;\nёрдамчи моддалар: поливинилпирролидон (повидон), натрий кроскармелозаси, картошка крахмали, аэросил, кальций стеарати ёки магний стеарати;\nқобиғи: гидромеллоза, макрогол 4000 ёки 6000, полисорбат – 80, канакунжут мойи, титан диоксиди, опадрай II оқ ёки РейдиЛИКОАТ Д оқ 010,0 ёки РейдиЛИКОАТ Д оқ 010.01MS.\nТаърифи: оқ ёки деярли оқ рангли, қобиқ билан қопланган таблеткалар.\nФармакотерапевтик гуруҳи: Диабетга қарши восита (перорал).\nАТХ коди: А10ВА02\nМетформин жигарда глюконеогенезни тормозлайди, ичакдан глюкозанинг сўрилишини камайтиради, глюкозанинг периферик утилизациясини кучайтиради, шунингдек тўқималарни инсулинга бўлган сезгирлигини оширади. Бунда меъда ости безининг бета-хужайралари томонидан инсулиннинг секрециясига таъсир кўрсатмайди, гипогликемик реакцияларни чақирмайди. Қонда умумий холестерин, триглицеридлар ва паст зичликка эга липопротеинларнинг миқдорини пасайтиради.\nМетформин ичга қабул қилинганидан кейин меъда-ичак йўлларидан сўрилади. Биокираолишлиги 50-60% ни ташкил қилади. Плазмада максимал концентрацияга (Сmax) ичга қабул қилинганидан кейин 2,5 соат ўтгач эришилади. Овқат қабул қилиш Сmax 40% га пасайтиради ва унинг эришилишини 35 минутга кечиктиради. Метформин тўқималарда тез тақсимланади, плазма оқсиллари билан деярли боғланмайди. Жуда кучсиз даражада метаболизмга учрайди ва буйраклар орқали чиқарилади. Соғлом кўнгиллиларда метформиннинг клиренси минутига 400 мл ни (креатинин клиренсига қараганда 4 марта кўп) ташкил қилади, бу фаол найчалар секрецияси борлигидан далолат беради. Ярим чиқарилиш даври 6,5 соатни ташкил қилади.\nБуйраклар фаолияти бузилганида препаратнинг тўпланиши бўлиши мумкин.\nпарҳез билан даволашнинг самарасизлигидаги кетоацидозга мойилликсиз 2 тур қандли диабет (айниқса семиз беморларда);\nинсулин билан мажмуада – 2 тур қандли диабетда, айниқса инсулинга иккиламчи чидамлилик билан кечувчи семизликни яққол даражасида қўлланади.\nПрепаратнинг дозаси қонда глюкозанинг концентрациясига қараб шифокор томонидан шахсий равишда белгиланади.\nҚобиқ билан қопланган таблеткалар 500 мг: бошланғич доза суткада 500-1000 мг ни ташкил қилади. 10-15 кундан кейин қондаги глюкозанинг концентрациясига қараб дозани аста-секин ошириш мумкин. Препаратнинг бир маромда ушлаб турувчи дозаси одатда суткада 1000-2000 мг ни ташкил қилади. Максимал доза – суткада 3000 мг ни ташкил қилади.\nҚобиқ билан қопланган таблеткалар 850 мг: бошланғич доза суткада 850 мг ни ташкил қилади. 10-15 кундан кейин қондаги глюкозанинг концентрациясига қараб дозани аста-секин ошириш мумкин. Препаратнинг бир маромда ушлаб турувчи дозаси одатда суткада 1700 мг ни ташкил қилади. Максимал доза – суткада 2550 мг ни ташкил қилади.\nКекса ёшдаги беморларда тавсия қилинган суткалик доза 1 г дан ошмаслиги керак. Таблеткаларни овқат вақтида ёки бевосита овқатдан кейин, кўп бўлмаган миқдордаги суюқлик билан бирга қабул қилиш керак. Меъда-ичак йўллари томонидан ножўя кўринишларни камайтириш учун суткалик дозани 2-3 қабулга бўлиш керак.\nЛактоацидознинг ривожланишини хавфи юқори бўлганлиги сабабли оғир метаболик бузилишларда препаратнинг дозасини камайтириш керак.\nОвқат ҳазм қилиш тизими томонидан: кўнгил айниши, қусиш, оғизда “металл” таъми, иштаҳани йўқлиги, диарея, метеоризм, қорин оғриғи.\nБу симптомлар даволашнинг бошида айниқса тез-тез кузатилади ва одатда, ўз-ўзидан ўтиб кетади. Ушбу симптомларни антацидлар, м-холиноблокаторлар ёки спазмолитикларни буюриш билан камайтириш мумкин. Кам ҳолларда – препарат бекор қилинганидан кейин гепатит ёки “жигар” трансаминазалари фаоллигини ошиши ўтиб кетади.\nМоддалар алмашинуви томонидан: кам ҳолларда – лактоацидоз (даволашни тўхтатишни талаб қилади); узоқ муддат даволашда – В12 гиповитаминози (унинг сўрилишини бузилиши).\nҚон яратиш аъзолари томонидан: айрим ҳолларда – мегалобласт анемия.\nЭндокрин тизими томонидан: гипогликемия.\nАллергик реакциялар: тери тошмаси, қичишиш.\nдиабетик кетоацидоз, диабетик кома олди ҳолати, кома;\nбуйраклар фаолиятини бузилиши (креатинин клиренси 60 мл/мин дан кам);\nбуйраклар фаолиятини бузилиш хавфи билан кечувчи ўткир касалликлар: дегидратация (диареядаги, қусишдаги), иситма, ўткир юқумли касалликлар, гипоксия ҳолати (шок, сепсис, буйрак инфекциялари, бронх-ўпка касалликлари);\nтўқималар гипоксиясини ривожланишига олиб келиши мумкин бўлган клиник яққол кечувчи ўткир ва сурункали касалликлар (юрак ёки нафас етишмовчилиги, ўткир миокард инфаркти ва бошқ.);\nжиддий жарроҳлик муолажалари ва травмалар (уларнинг фонида инсулинотерапия ўтказиш кўрсатилган);\nбуйраклар фаолиятининг бузилиши;\nсурункали алкоголизм, алкогол билан ўткир заҳарланиш;\nлактоацидоз (шу жумладан анамнездаги);\nйод сақловчи контраст моддани юбориш билан радиоизотоп ёки рентгенологик текширувлар ўтказилганидан кейин 2 кун давомида ва ўтказишдан олдин камида 2 кун давомида қўллаш;\nкам каллореяли парҳезга риоя қилишда (суткада 1000 ккал дан кам) қўллаш мумкин эмас.\nОғир жисмоний ишларни бажарувчи 60 ёшдан ошган шахсларда препаратни қўллаш тавсия қилинмайди, бу уларда лактоцидознинг ривожланиши хавфини юқорилиги билан боғлиқ.\nТавсия қилинмайдиган мажмуалар: даназолнинг гипергликемик таъсиридан сақланиш учун уни бир вақтда қабул қилиш тавсия қилинмайди. Даназол билан даволашнинг зарурати бўлганида ва даназолни қабул қилиш тўхтатилганидан кейин, гликемиянинг даражасини назорати остида метформинни дозасига тузатиш қиритиш талаб қилинади.\nАлоҳида эҳтиёткорликни талаб қилувчи мажмуалар: хлорпромазин – катта дозаларда қабул қилинганида (кунига 100 мг) инсулинни ажралиб чиқишини пасайтириб, қонда глюкозанинг концентрациясини оширади. Нейролептиклар билан даволашда ва нейролептикларни қабул қилиш тўхтатилганидан кейин қонда глюкозанинг концентрациясини назорати остида метформиннинг дозасига тузатиш қиритиш талаб қилинади.\nСульфонилмочевинанинг ҳосилалари, салицилатлар, акарбоза, инсулин, ностероид яллиғланишга қарши препаратлар, монооксидазанинг ингибиторлари, окситетрациклин, ангиотензин-айлантирувчи фермент ингибиторлари, фиброй кислотасининг ҳосилалари, циклофосфамид, β-адреноблокаторлар билан бир вақтда қўлланганида метформиннинг гипогликемик таъсири кучайиши мумкин. Глюкокортикостероидлар, перорал контрацептивлар, эпинефрин, симптомиметиклар, глюкагон, қалқонсимон безининг йод сақловчи гормон препаратлари, тиазид ва “халқали” диуретиклар, фенотиазин ҳосилалари, никотин кислотасининг ҳосилалари билан бир вақтда қабул қилинганида метформиннинг гипогликемик таъсири камайиши мумкин.\nНифедипин метформиннинг Сmax, сўрилишини оширади, чиқарилишини секинлаштиради.\nЦиметидин метформиннинг чиқарилишини секинлаштиради, оқибатда лактоацидознинг ривожланишини хавфи ошади.\nБуйрак найчалари орқали чиқариладиган катион дори воситалари (аминохинидин, хинин, ранитидин, триамтерен ва ванкомицин) найчалар транспорт тизимлари учун рақобатлашадилар ва узоқ муддат даволашда Сmax 60% га ошириши мумкин.\nМетформин бевосита антикоагулянтларнинг (кумарин ҳосилалари) таъсирини сусайтириши мумкин. Лактоацидознинг ривожланишини хавфи алкоголдан ўткир заҳарланишда, айниқса очлик ҳолида, паст каллореяли парҳезга риоя қилинганида ёки буйрак етишмовчилигида кучаяди. Даволаш вақтида алкогол ва этанол сақловчи дори препаратларни қабул қилишдан сақланиш керак.\nЙод сақловчи контраст препаратлар қон томир ичига юборилганида метформин тўпланиши ва лактоацидоз ривожланиши мумкин.\nМетформин ва сульфонилмочевинанинг препаратлари билан мажмуавий даволашда гипогликемия ривожланиши мумкин.\nДаволаш даврида йилига камида 2 марта, шунингдек миалгия пайдо бўлганида плазмада лактатнинг миқдорини аниқлаш керак.\nБандан ташқари, 6 ойда 1 марта қон зардобидаги креатининнинг миқдорини (айниқса кекса ёшдаги беморлар) назорат қилиш керак.\nМетформинни сульфонилмочевинанинг ҳосилалари билан мажмуада қўллаш мумкин. Бу ҳолда қонда глюкозанинг концентрациясини айниқса синчиклаб назорат қилиш керак. Рентгеноконтраст текшириш (урография, вена ичи ангиографияси) ўтказишдан кейин 48 соат давомида ва 48 соат олдин метформин қабул қилишни тўхтатиш керак.\nБронх-ўпка инфекцияси ёки сийдик-жинсий аъзоларнинг инфекцион касалликлари пайдо бўлганида, бемор бу ҳақида шифокорга дарҳол хабар бериши керак.\nҲомиладорлик ва эмизиш даврида қўллаш:\nҲомиладорлик режалаштирилганида, шунингдек метформин қабул қилиш фонида ҳомиладорлик кузатилган ҳолда, у бекор қилиниши ва инсулин билан даволаш буюрилиши керак. Кўкрак сутига ўтиши бўйича маълумотларнинг йўқлиги сабабли, эмизиш даврда ушбу препаратни қўллаш мумкин эмас. Эмизиш даврида метформинни қўллаш зарурати бўлганида, эмизишни тўхтатиш керак.\nМонтерапияда препаратни қўллаш автотранспортни бошқариш ва механизмлар билан ишлаш қобилиятига таъсир қилмайди.\nМетформинни бошқа гипогликемик воситалар (сульфонилмочевинанинг ҳосилалари, инсулин ва бошқ.) билан қўшганда, гипогликемик ҳолатларни ривожланиши мумкин, бунда автотранспортни бошқариш ва диққатни жамлаш ва психомотор реакцияларнинг тезлигини талаб қилувчи фаолиятларни бошқа потенциал хавфли кўринишларини бажариш қобилияти ёмонлашади.\nМетформиннинг дозаси ошириб юборилганида ўлим билан якунланувчи лактоацидоз ривожланиши мумкин. Лактоацидознинг ривожланиши сабаби шунингдек буйраклар фаолиятининг бузилиши натижасида препаратнинг тўпланиши ҳисобланади. Лактоацидознинг эрта белгиларига кўнгил айниши, қусиш, диарея, тана ҳароратини пасайиши, қорин оғриғи, мушакларда оғриқ ҳисобланади, кейинчалик нафасни тезлашиши, бош айланиши, онгни бузилиши ва кома ривожланиши мумкин.\nДаволаш: лактоацидознинг белгилари пайдо бўлган ҳолда, метформин билан даволашни дарҳол тўхтатиш керак, бемор дарҳол шифохонага ётқазилади ва лактатнинг концентрацияси аниқланиб, ташхис тасдиқланади. Организмдан лактат ва метформиннинг чиқарилиши бўйича энг самарали чора гемодиализ ҳисобланади. Шунингдек симптоматик даволаш ўтказилади.\n500 мг, 850 мг дан таблеткалар.


Президент сайлови арафасида Қозоғистон парламенти аъзолари Тошкентга келди\n28 феврал 2021, Тошкент вақти: 14:54\nПрезидентликдан истеъфо берганига қарамай¸ Нурсултон Назарбоевнинг мамлакат сиëсатини белгиловчи асосий шахс бўлиб қолаëтгани айтилади.\nЎзбекистон президенти Шавкат Мирзиёев 7 июнь куни Қозоғистон Республикаси Парламенти Мажлиси Раиси Нурлан Нигматулин бошчилигидаги делегацияни қабул қилди.\n"Учрашувда томонлар Қозоғистон Президенти Қасим-Жомарт Тоқаевнинг жорий йил апрель ойида амалга оширилган Ўзбекистонга илк давлат ташрифининг якунлари кўп қиррали ҳамкорликни янада кенгайтириш, уни амалий мазмун билан бойитиш борасида ўзаро интилиш қатъий эканини яна бир бор тасдиқлаганини таъкидладилар"¸ дейилади расмий баëнотда.\nТошкент учрашувида иккала давлат расмийлари ўзаро иқтисодий алоқаларнинг ривожланаëтгани ҳақида ижобий фикр билдирган.\n9 июнь куни Қозоғистонда муддатидан олдин президент сайловлари ўтказилади.\nУнда жорий йил 19 март куни президентликдан истеъфосини эълон қилган Нурсултон Назарбоев томонидан танланган жорий президент Қосимжўмарт Тўқаевнинг ғолиб деб топилиши кутилмоқда.\n79 яшар Нурсултон Назарбоев¸ мухолиф ва мустақил сиëсатчиларга кўра¸ ҳамон Қозоғистон сиëсатини белгилаëтган асосий шахс бўлиб қолмоқда.


Ўлимидан бир неча кун олдин унинг ҳарорати 37,7 даражагача кўтарилган. Шифокорлар қиз оддий ЎРВИ билан касалланган деб ҳисоблашиб, ўз уйида даволанишга жўнатиб юборишган.\nТОШКЕНТ, 29 июл - Sputnik. Тўққиз ёшли америкалик Кимора Линум уйқуда коронавирусдан вафот этди. Бу ҳақда РИА Новости Mirror нашрига таянган ҳолда хабар бермоқда.\nЎлимидан бир неча кун олдин унинг ҳарорати 37,7 даражагача кўтарилган. Касалхонада қизни шифокорлар кўриб, оддий ЎРВИ билан касалланган деб ҳисоблашиб ўз уйида даволанишга жўнатиб юборишган. Шунингдек, унга COVID-19 га тест топширишни айтишмаган.\nИкки кундан кейин қиз ўзини яхшироқ ҳис қилган. Охирги кун кечки пайт у кўчада дўстлари билан ўйнаган, бироқ уйга қайтгач, қаттиқ чарчоқдан шикоят қилган. Кейинн у уйқуга кетиб, қайтиб уйғонмаган.\nВафотидан кейин ундан коронавирусга тест олинган. Шунда унда коронавирус борлиги аниқланган.\nАҚШда эпидемия бошлангандан бери 4,2 миллиондан зиёд киши коронавирус билан касалланган. 148 мингдан ортиқ киши вафот этган.


Голландияда фашистлар томонидан отиб ташланган ўзбек аскарлари хотираси ёдга олинди\nЖаҳон 18:13 / 16.04.2018 13967\nЎзбекистон Республикасининг Нидерландиядаги элчихонаси (қароргоҳи Брюсселда) 1942 йилнинг апрелида Голландиянинг Амерсфорт шаҳрида фашистлар томонидан отиб ўлдирилган ўзбекистонлик ҳарбий асирларни хотирлаш маросимида иштирок этди.\nТадбирда Амерсфорт мэри Леонелл Босиус, Нидерландиядаги Россия ва Беларусь дипломатик миссиялар раҳбарлари, Қозоғистон элчихонаси, «Амерсфорт концентрацион лагери» музейи васийлик кенгаши вакиллари, шунингдек, жамоатчилик ва шаҳар ёшлари, маҳаллий ОАВ иштирок этди.\nГолландиялик тарихчи Ремко Рейдингнинг ҳикояларига кўра, 1941 йил сентябрь ойида Марказий Осиёдан, асосан Ўзбекистондан бўлган 101 нафар ҳарбий асир Амерсфорт темир йўл станциясига етказилган. Аскарлар СССР ҳудудига немислар бостириб кирганидан кўп ўтмай, Шарқий фронтда асирга олинган. Аскарлар узоқ сафардан сўнг жуда ёмон аҳволда бўлган. Нацистлар улар билан шафқатсиз муносабатда бўлган, бироқ шаҳар аҳолиси маҳбусларга раҳм-шафқат кўрсатган.\nИлк олти ой давомида Амерсфорт концлагерида бўлиш вақтида 24 нафар асир очлик, касаллик ва шафқатсиз муносабат туфайли вафот этган.\n1942 йил 9 апрелда қолган 77 киши отиб ташланган. Бу Иккинчи жаҳон уруши йилларида Голландияда амалга оширилган энг оммавий қатллардан бири бўлди. Кейинчалик, асирлар отиб ташланган ерда ёдгорлик ўрнатилди, у ерда 2013 йилдан бери ҳар йили хотира маросими ўтказилади.\nУрушдан сўнг аскарларнинг қолдиқлари «Рустхоф» қабристонига қайта дафн этилди. Афсуски, марҳумларнинг исмлари ҳалигача номаълум.\nҲар баҳор, голландиялик юзлаб эркак ва аёллар, ёшлар ҳамда кексалар - Амерсфорт яқинидаги ўрмонда тўпланишади ва нацистлар отиб ташлаган аскарлар хотирасини ёдга оладилар.


TIB.UZ / ТАОМЛАР ТУЗАЛИШГА ЁРДАМ БЕРАДИ - TIB.UZ\nТАОМЛАР ТУЗАЛИШГА ЁРДАМ БЕРАДИ\nTIB.UZ Халқ табобати – ҳақ табобат ТАОМЛАР ТУЗАЛИШГА ЁРДАМ БЕРАДИ\nМаълумки, инсон саломатлиги кўп жиҳатдан овқатланишига боғлиқ. Агар хасталаниб қолсангиз, баъзи озиқ-овқат маҳсулотларини чеклашингизга, баъзиларини эса кўпроқ истеъмол қилишингизга тўғри келади. Бу эса дардни енгишингизга ёрдам беради.\nМасалан, ошқозон кислоталигиги ошганда овқатланишдан олдин 1 стакан янги карам ёки сабзи суви ичиш ёрдам беради. Картошка, консерва маҳсулотлари ва шакарга ботирилган мевалардан еб туриш эса кислоталилик пасайганида тавсия этилади.\nИч қотишига қарши йирик тортилган ундан ёпилган нон, лавлаги, сабзи, олма, карам ва апельсин ейишингизни маслаҳат берамиз. Картошка эса ичак қисқаришини секинлаштириб, қабзиятга сабаб бўлиши мумкин. Кечқурун ухлашга ётишдан олдин 1 стакан қатиққа 1 ош қошиқ ўсимлик ёғини аралаштириб, ичиб юборинг. Эрталаб, албатта, натижасини биласиз.\nАгар организмда оқсил миқдори етарли бўлса, стресс ва толиқишга қарши бемалол кураша олади. Оқсилни гўшт, балиқ, сут, тухум, пишлоқ, гуруч, ёнғоқдан топишингиз мумкин. Бундан ташқари, мияни витамин В билан «боқиб» туришнинг ҳам фойдаси катта. Мазкур витамин сули, дуккакли маҳсулотлар, ёнғоқ, жигар, товуқ гўшти ва тухум сариғида мавжуд.\nОрганизмда натрий тузларининг етишмаслиги баъзи ҳолларда терининг қуруқлашиши ва сочда қазғоқлар пайдо бўлишига олиб келади. Бунда бринза, пишлоқ ва нон енг.\nОлхўри, узум, апельсин ревматизмга чалинган беморлар учун фойдали ҳисобланади.\nОстеопороз кальций етишмаслиги натижасида келиб чиқади. Ушбу унсур танқислигига чек қўйишда сут-қатиқ маҳсулотлари, тухум, сабзавотлар, балиқ ва гўшт ёрдам беради.\nТомирлар спазми, гипертония, ўт қопи, бачадон ва жинсий аъзолар спазмида магнийнинг аҳамияти катта. Мазкур модда буғдой, сули ва гречиха ёрмаларида, сариёғ, ёнғоқ, ловия ҳамда қуруқ меваларда бор. Шунингдек, вақти-вақти билан лавлаги шарбатидан ҳам ичиб туришни унутманг.\nШамоллашга қарши витамин С фаол курашади. Цитрус мевалар, помидор, картошка, наъматак, карам, қора смородина ушбу витаминга бой. Энг яхши муолажа – лимонли чой.\nҲиқилдоқ ва милклар яллиғланса, тухум оқини ярим стакан сувга аралаштиринг ва оғзингизни чайинг. Тухум таркибида лизоцим моддаси бўлиб, у яллиғланишни бартараф этади ва иммунитетни мустаҳкамлайди. ҳиқилдоқ ва милклар яллиғланганда ўткир таъмли овқатлардан тийилинг.\nКўриш қобилиятингиз пасайиб кетаётган бўлса, таркибида витамин А бўлган сабзи, пиёз, помидор, апельсин, ўрик, тухум сариғи ва сариёғ енг.\nОрганизмнинг витамин Е билан таъминланиши соч тўкилишини камайтиради. Уни ўсимлик ёғи (кунгабоқар, маккажўхори), наъматак меваси, тухум сариғи, нўхат, ловиядан топишингиз мумкин бўлади.\nБодринг суви соч ўсишини яхшилайди.\nАгар организмда калий тузлари етишмаса, сизни аритмия безовта қилиши мумкин. Бундай пайтда кўпроқ майиз, мол гўшти ва балиқ истеъмол қилинг.\nЮрак ёки буйрак фаолиятининг бузилиши натижасида танага шиш келиши эҳтимоли бор. Аниқланишича, 1 грамм целлюлоза организмдан 4-5 грамм сувни чиқариб юборар экан. Демак, танага шиш келганида целлюлоза бой маҳсулотлар еган маъқул: сабзи, бодринг, карам, укроп, беҳи, апельсин, нок, шафтоли, творог.\nҚон таркибида холестериннинг кўпайиб кетиши атеросклероз касаллигига сабаб бўлиши мумкин. Таомномангиздан ҳайвон ёғлари, қаймоқ, тухум ва жигарни иложи борича қисқартиринг. Холестеринни нўхат, ловия, қулупнай, малина, смородина билан «ҳайдаса» бўлади.


Ўзбекистон: Учизакларга Мирзиёев исмини қўймаганлар ҳукуматдан ёрдам ололмайдими? - BBC News O'zbek\nЧақалоқларига Мирзиёевнинг исмини қўйган Руслан Қорёғдиев Президентдан машина олди\nТошкент шаҳрида туғилган учизак Шавкат, Миромон ва Мирзиёнинг ота-онасига Президент совғаси - Cobalt автомашинаси совға қилинди, дея хабар қилади daryo.uz сайти.\nKun.uz нинг ёзишича, Андижон вилояти Булоқбоши тумани яшовчи Хидировлар оиласида 14 июнь куни бир вақтда дунёга келган уч чақалоқ - Иззатбек, Исломбек, Имронбекларнинг оиласидаги шароит ҳавас қилгудек эмас.\n"Онанинг уч чақалоққа кўкрак сути етмайди. Ҳар куни озуқа сотиб олиш керак. Таглик, дори-дармон дегандек", деб ёзади нашр.\nУчизагига Президент исмини бермаган Диёрахон Хидирова ёрдам пулини ҳам ололмаган\n"Ҳатто, икки ёшгача бўлган болалар учун бериладиган нафақани ҳам бермадилар", дейилади хабарда.\n"Ҳеч ким дардимизни эшитишни ҳам хоҳламаётганидан ўкиниб кетяпман. Қайнонамнинг уйида яшаш учун шароит йўқлиги, болалар учун уй ҳажми торлиги учун шу кунгача ўз ота эшигимдаман. Турмуш ўртоғимнинг кўмагидан ташқари акам ва дадамнинг моддий таъминотига муҳтож бўляпман", - дейди чақалоқларнинг онаси Диёрахон Хидирова.